tripathysagar/odia_wiki huggingface dataset:
ପୁର୍ଣିମା ମାହାତୋ ହିନ୍ଦୀ :          , ବଙ୍ଗଳା:                 ଜଣେ ଭାରତୀୟ ମହିଳା ଆର୍ଚର ତଥା କୋଚ ।. ସେ ଝାଡ଼ଖଣ୍ଡ ରାଜ୍ୟର ଜାମଶେଦପୁର ସହରରେ ରହନ୍ତି । ପୁର୍ଣିମା ଜାତୀୟ ଅରଚେରି ଚମ୍ପିୟାନଶିପ ଜିତିବା ସହ କମନୱେଲ୍‌ଥ ଗେମରେ ରୌପ୍ୟ ପଦକ ହାସଲ କରିଥିଲେ ।୨୦୦୮ ମସିହା ଗ୍ରୀଷ୍ମକାଳୀନ ଅଲିମ୍ପିକ ଖେଳ ପାଇଁ ସେ ଭାରତୀୟ ମହିଲା ଆର୍ଚେରୀ ଦଳ ପାଇଁ କୋଚ ଭାବରେ ନିଯୁକ୍ତ ହେଇଥିଲେ । ତାଙ୍କୁ ଭାରତର ରାଷ୍ଟ୍ରପତି ୨୦୧୩ ମସିହାରେ ଦ୍ରୋଣାଚାର୍ଜ୍ୟ ପୁରସ୍କାର ପ୍ରଦାନ କରିଥିଲେ ।. ଖେଳ ଜୀବନୀ ପୁର୍ଣିମା ପିଲା ଦିନରୁ ଜାମସେଦପୁର ଅର୍ଚେରୀ ରେଞ୍ଜକୁ ଯାଇ ସେଠାରେ ଅଭ୍ଯାସ କରୁଥିବାଆର୍ଚରମାନଙ୍କ ଖେଳ ଦେଖୁଥିଲେ । ସେ ନିଜେ ଅର୍ଚେରୀ ଅବୟସ କଳା ପରେ ବିଭିନ୍ନ ପ୍ରତିଯୋଗୀତାରେ ଭାଗ ନେଇ , ପରେ ନୂଆ ଦିଲ୍ଲୀକୁ ଟ୍ରେନିଂ ପାଇଁ ଯାଇଥିଲେ । ସେ ୧୯୯୨ ମସିହାରେ ପ୍ରଥମେ ଜାତୀୟ ମହିଳା ଆର୍ଚେରୀ ଦଳରେ ପ୍ରବେଶ କରିଥିଲେ । କୋଚ ଭାବରେ ଅବଦାନ ୧୯୯୪ ମସିହାରୁ ପୁରଣିମା କୋଚ ଭାବରେ ବିଭିନ୍ନ ଦଳ ସହ ଭାରତର ଜାତୀୟ କୋଚ ଭାବରେ ୨୦୧୨ ମସିହା ଯାଏ ରହିଥିଲେ । . ୨୦୧୨ ମସିହା ଅଲିମ୍ପିକ ପାଇଁ ସେ ଭାରତୀୟ ମହିଳା ଆର୍ଚର ଦୀପିକା କୁମାରୀଙ୍କୁ ସ୍ୱତନ୍ତ୍ର ଭାବରେ ପ୍ରସ୍ତୁତ କରିଥିଲେ । . ତାଙ୍କ ପ୍ରଶିକ୍ଷଣରେ ଭାରତୀୟ ମହିଳା ଓ ପୁରୁଷ ଆର୍ଚେରୀ ଦଳ ଅନେକ ଆନ୍ତର୍ଜାତିକ ପଦକ ହାସଲ କରିଥିଲେ । ତାଙ୍କ ପ୍ରଶିକ୍ଷୟଣ ସମୟରେ ୨୦୧୦ କମନୱେଲ୍‌ଥ ଗେମରେ ଭାରତୀୟ ଆର୍ଚେରୀ ଦଳ ୩ଟି ସ୍ୱର୍ଣ୍ଣ ଓ ୨ଟି ବ୍ରୋଞ୍ଜ ପଦକ ପାଇଥିଲେ । ୨୦୧୨ ଗ୍ରୀଷ୍ମ କାଳୀନ ଅଲିମ୍ପିକରେ ପୁର୍ଣିମା ଭାରତୀୟ ଅର୍ଚେରୀ ଦଳର କୋଚ ଭାବରେ ନିଯୁକ୍ତ ହେଇଥିଲେ । . ତାଙ୍କୁ ଝାରଖଣ୍ଡ ସରକାର ଶ୍ରେଷ୍ଠ କୋଚ ଭାବରେ  " ରାମଦୟାଲ ମୁଣ୍ଡା ପୁରସ୍କାର "  ପ୍ରଦାନ କରିଥିଲେ ଓ ଭାରତ ର ରାଷ୍ଟ୍ରପତି ୨୦୧୩ ମସିହାରେ ଦ୍ରୋଣାଚାର୍ଜ୍ୟ ପୁରସ୍କାର ପ୍ରଦାନ କରିଥିଲେ ।ସେ ଝାରଖଣ୍ଡ ରାଜ୍ୟର ପ୍ରଥମ ମହିଳା ଭାବରେ ଏହି ସମ୍ମାନ ଜନକ ପୁରସ୍କାର ହାସଲ କରିଥିଲେ ।
ମହମ୍ମଦ ମହସୀନଙ୍କ ନିର୍ଦ୍ଦେଶନାରେ ନିର୍ମିତ, ବ୍ରଜରାଜ ମୁଭିଜ୍ର ଓଡ଼ିଆ କଥାଚିତ୍ର ଲକ୍ଷେ ଶିବ ପୂଜି ପାଇଛି ପୁଅ ୧୯୯୪ ମସିହାରେ ମୁକ୍ତିଲାଭ କରିଥିଲା । ବସନ୍ତ ନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ।
ପଦ୍ମଜ ପାଳ  (ଜନ୍ମ: ୦୪ ନଭେମ୍ବର ୧୯୪୬) ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଔପନ୍ୟାସିକ ଓ ଗାଳ୍ପିକ  । ବାଲ୍ୟ ଜୀବନ ଓ ଶିକ୍ଷା ପଦ୍ମଜ ପାଳ ୧୯୪୬ ମସିହା ନଭେମ୍ବର ମାସ ୪ ତାରିଖରେ, ଜଗତସିଂହପୁର ଜିଲ୍ଲାର କୁସିଂଗା ଗ୍ରାମରେ ଜନ୍ମଗ୍ରହଣ କରିଥିଲେ । ସେ କୁସିଂଗା ଉ.ପ୍ରା ବିଦ୍ୟାଳୟରୁ ପ୍ରାରମ୍ଭିକ ଶିକ୍ଷା ଆରମ୍ଭ କରି, କାଦୁଅପଡା଼ର ଗାଦିବ୍ରହ୍ମ ବିଦ୍ୟାପୀଠରୁ ମାଟ୍ରିକ, ରେଭେନ୍ସା ମହାବିଦ୍ୟାଳୟରୁ ସ୍ନାତକ ଓ ଉତ୍କଳ ବିଶ୍ୱବିଦ୍ୟାଳୟରୁ ଦର୍ଶନଶାସ୍ତ୍ରରେ ସ୍ନାତକୋତ୍ତର ଶିକ୍ଷାଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ  'ଆସଥେଟିକ ଏକ୍ସପେରିଅନ୍ସ'  ସନ୍ଧର୍ଭରେ ପି.ଏଚ.ଡି ମଧ୍ୟ ଲାଭ କରିଛନ୍ତି ।
ଇନ୍ଦୁମଣୀ ମହାପାତ୍ର  (ଜନ୍ମ: ୨ ସେପ୍ଟେମ୍ବର ୧୯୯୫) ଜଣେ ଭାରତୀୟ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାର ୧୧ଶ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରିଥିଲେ । ବିଧାୟକ ଥିବାବେଳେ ଲୋକ ସଭା ନିର୍ବାଚନରେ ବିଜୟୀ ହୋଇ ଇନ୍ଦୁରାଣୀଙ୍କର ପତି କାର୍ତ୍ତିକ ମହାପାତ୍ର ବିଧାନ ସଭା ସଭ୍ୟ ପଦରୁ ଇସ୍ତଫା ଦେଇଥିଲେ, ତେଣୁ ଏହି ୧୧ଶ ଓଡ଼ିଶା ବିଧାନ ସଭା ପାଇଁ ୧୧ ଅକ୍ଟୋବର ୧୯୯୬ରେ ସୋରୋ ବିଧାନ ସଭା ନିର୍ବାଚନ ମଣ୍ଡଳୀ ପାଇଁ ଉପ ନିର୍ବାଚନ ଅନୁଷ୍ଠିତ ହୋଇଥିଲା । ଏହି ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବେ ଇନ୍ଦୁରାଣୀ ନିର୍ବାଚନରେ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ଓ ପରିବାର ଇନ୍ଦୁରାଣୀ ମହାପାତ୍ର ୧୯୫୫ ମସିହା ସେପ୍ଟେମ୍ବର ମାସ ୨ ତାରିଖରେ ଓଡ଼ିଶାର ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ଥିଲେ ବୈକୁଣ୍ଠନାଥ କର । ସେ କାର୍ତ୍ତିକ ମହାପାତ୍ରଙ୍କୁ ବିବାହ କରିଥିଲେ । କାର୍ତ୍ତିକ ଓଡ଼ିଶା ବିଧାନ ସଭାର ବିଧାୟକ ଥିଲେ ଏବଂ ଲୋକ ସଭାକୁ ମଧ୍ୟ ନିର୍ବାଚିତ ହୋଇଥିଲେ, ଫଳରେ ଇନ୍ଦୁରାଣୀ ଉପ ନିର୍ବାଚନରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛି । ରାଜନୈତିକ ଜୀବନ ଇନ୍ଦୁରାଣୀ ଭାରତୀୟ ଜାତୀୟ କଂଗ୍ରେସ ଦଳର ସହ ମିଶି ରାଜନୀତିରେ ସକ୍ରିୟ ଅଛନ୍ତି । ୧୯୯୫ ଓଡ଼ିଶା ସାଧାରଣ ନିର୍ବାଚନରେ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିବା ପାର୍ଥୀମାନଙ୍କ ମଧ୍ୟରୁ କେହି କେହି ୧୯୯୬ ଭାରତୀୟ ସାଧାରଣ ନିର୍ବାଚନରେ ପ୍ରତିଦ୍ୱନ୍ଦିତା କରିଥିଲେ । ୧୯୯୫ ଓଡ଼ିଶା ସାଧାରଣ ନିର୍ବାଚନ ଜିତି ସୋରୋ ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶାର ବିଧାନ ସଭାର ସଭ୍ୟ ଥିବା କାର୍ତ୍ତିକ ମହାପାତ୍ର ମଧ୍ୟ ଏହି ଲୋକ ସଭା ପାଇଁ ନିର୍ବାଚନ ଲଢ଼ିଥିଲେ । ଏହି ସାଧାରଣ ନିର୍ବାଚନରେ କାର୍ତ୍ତିକ ବିଜୟୀ ହୋଇଥିଲେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସଭ୍ୟ ଭାବରେ ଯୋଗ ଦେଇଥିଲେ । ଏକା ସାଙ୍ଗରେ ବିଧାୟକ ଓ ସାଂସଦ ହେବାର ସୁବିଧା ଭାରତୀୟ ସମ୍ବିଧାନରେ ନାହିଁ, ଫଳରେ ୨୧ ମଇ ୧୯୯୬ରେ ସେ ଓଡ଼ିଶା ବିଧାନ ସଭାର ୧୧ଶ ସଭାରୁ ସେ ଇସ୍ତଫା ଦେଇଥିଲେ । କାର୍ତ୍ତିକ ମହାପାତ୍ର ଇନ୍ଦୁରାଣୀଙ୍କର ସ୍ୱାମୀ ହୋଇଥିବାରୁ ଖାଲି ପଡ଼ିଥିବା ଏହି ବିଧାନ ସଭା ନିର୍ବାଚନ ମଣ୍ଡଳୀରୁ ଇନ୍ଦୁରାଣୀ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ୧୧ ଅକ୍ଟୋବର ୧୯୯୬ରେ ସୋରୋ ଏବଂ ଭୁବନେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀ ପାଇଁ ହୋଇଥିବା ଏହି ନିର୍ବାଚନରେ ସେ ବିଜୟୀ ହୋଇଥିଲେ ଏବଂ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଇନ୍ଦୁରାଣୀ ସେହି ମାସ ୨୪ ତାରିଖରେ ଶପଥ ଗ୍ରହଣ କରିଥିଲେ । ଏହି ବିଧାନ ସଭାରେ ତାଙ୍କ କାର୍ଯ୍ୟକାଳ ଥିଲା ଚାରିବର୍ଷ ସେ ୧୦ ସେପ୍ଟେମ୍ବର ୧୯୯୬ରେ ଯୋଗ ଦେଇଥିଲେ ଏବଂ ୨୦୦୦ ମସିହାରେ ତାଙ୍କର କାର୍ଯ୍ୟକାଳ ଶେଷ ହୋଇଥିଲା । ।
କ୍ରିଷ୍ଣପୁରା ମଦୈୟାଃ ମହାଦେବସ୍ୱାମୀ ଜଣେ ଭାରତୀୟ ଲୋକଗୀତ ଗାୟକ ଯିଏକି ମାଳବଲ୍ଲୀ ମହାଦେବସ୍ୱାମୀ ଭାବରେ ଜଣାଶୁଣା । ସେ ମୁଖ୍ୟତଃ କନ୍ନଡ଼ ଭାଷାରେ ଗାଇଥାନ୍ତି । ସେ ମନ୍ତସ୍ୱାମୀ, ସିଦ୍ଧପ୍ପାଜୀ ଏବଂ ମହାଦେଶ୍ୱର ଆଦିଙ୍କର ଭକ୍ତି ଗୀତ ପାଇଁ ଜଣାଶୁଣା ।।କର୍ଣ୍ଣାଟକ ସରକାର ତାଙ୍କୁ ରାଜ୍ୟୋତ୍ସବ ପ୍ରଶସ୍ତି ସମ୍ମାନରେ ସମ୍ମାନିତ କରିବା ସହିତ ମହୀସୂର ବିଶ୍ୱବିଦ୍ୟାଳୟଦ୍ୱାରା ସମ୍ମାନଜନକ ଡକ୍ଟରେଟ୍ ସମ୍ମାନରେ ସମ୍ମାନିତ କରାଯାଇଛି । ପ୍ରାରମ୍ଭିକ ଜୀବନ ମହାଦେବସ୍ୱାମୀ କର୍ଣ୍ଣାଟକର ମାଣ୍ଡ୍ୟା ଜିଲ୍ଲା ଅନ୍ତର୍ଗତ ମାଲାବାଲ୍ଲିସ୍ଥିତ କୃଷ୍ଣପୁର ଗାଁର ଏକ ଦଳିତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ଥିଲେ ଶେହନାଇ ମଦୈୟାଃ ଏବଂ ସୋବାନେ ମଞ୍ଚାମ୍ମା । ପେଷା ମହାଦେବସ୍ୱାମୀ କର୍ଣ୍ଣାଟକରେ ଜଣାଶୁଣା ମନ୍ତସ୍ୱାମୀ, ସିଦ୍ଧପ୍ପାଜୀ ଏବଂ ମହାଦେଶ୍ୱରଙ୍କ ଉପରେ ଗୀତ ଗାଇଛନ୍ତି, ଯାହା ପାଇଁ ସେ ଲୋକପ୍ରିୟ ଅର୍ଜନ କରିଛନ୍ତି । ସେ ଏସ୍. ଜାନକୀ, ବାଣୀ ଜୟରାମ, ସଂଗୀତା କଟ୍ଟି, ଏସ.ପି. ବାଲସୁବ୍ରମଣ୍ୟମ୍, ମଞ୍ଜୁଲା ଗୁରୁରାଜ ଆଦି ଜଣାଶୁଣା କଣ୍ଠଶୀଳ୍ପିମାନଙ୍କ ସହିତ ଗୀତ ଗାଇଛନ୍ତି । ସେ ସିଦ୍ଧପ୍ପାଜିୟା ପାବଡାଗାଲୁ ନାମକ ଏକ ଚଳଚ୍ଚିତ୍ରରେ ଅଭିନୟ କରିଥିଲେ । ମହାଦେବସ୍ୱାମୀ ଆଜି ପର୍ଯ୍ୟନ୍ତ ୧୦୦୦ରୁ ଅଧିକ ଗୀତରେ କଣ୍ଠଦାନ କରିଛନ୍ତି ।
ସିଂଲା ବାଲେଶ୍ୱର ଜିଲ୍ଲାର ଉତ୍ତରରେ ଅବସ୍ଥିତ ବସ୍ତା ବ୍ଲକ ଅନ୍ତର୍ଗତ ଏକ ଗ୍ରାମ  ବସ୍ତା ଓ ବାଲିଆପାଳକୁ ସଡକ ପଥ ଯୋଗେ ସଂଯୋଗ କରୁଥିବା ଗ୍ରାମଗୁଡ଼ିକ ମଧ୍ୟରୁ ସିଂଲା ଅନ୍ୟତମ ଏହା ବାଲେଶ୍ୱରଠାରୁ ମାତ୍ର ୩୦ କି.ମି. ଦୂରରେ ଅବସ୍ଥିତ ବିଶେଷତ୍ୱ ଓଡ଼ିଶା ଏବଂ ଓଡ଼ିଆ ଭାଷାର ସ୍ୱାକ୍ଷର ବହନ କରୁଥିବା ଅବିଭକ୍ତ ବାଲେଶ୍ୱର ଜିଲ୍ଲା ଏହାର ପ୍ରତିଟି ଗ୍ରାମ ପାଇଁ ଗର୍ବିତ ମନେକରେ  ସ୍ୱାଧିନତାର ବହୁ ପୂର୍ବରୁ ପ୍ରତିଷ୍ଠିତ ଏହି ଗ୍ରାମଟି ଅନନ୍ୟତାର ସ୍ୱାକ୍ଷର ବହନ କରେ କେବଳ ପୋଷ୍ଟ ଅଫିସ ନୁହେଁ ଏହାର ନିଜସ୍ୱ ପୋଲିସ ଷ୍ଟେସନ ମଧ୍ୟ ୧୯୧୮ ମସିହାରେ ସ୍ଥାପିତ  ସୂଦୂର ପ୍ରସାରୀ ଧାନକ୍ଷେତ,ସୁବିସ୍ତୀର୍ଣ ଆମ୍ବତୋଟା ତଥା କଙ୍କୁଡି ନଦୀର ଜଳଧାରା ଏହାକୁ କରିରଖେ ଚିର ସତେଜ ଗ୍ରାମରେ ଦୁଇଟି ମଧ୍ୟମ ସରକାରୀ ଉଚ୍ଚ ବିଦ୍ୟାଳୟ ସହିତ ତିନୋଟି ଅନ୍ୟ ବିଦ୍ୟାଳୟ ମଧ୍ୟ ରହିଛି ଶିକ୍ଷା ଏହାର ପାଖାପାଖି ଗ୍ରାମ ଜାମୂଶୁଳିରେ ରହିଥିବା ଲକ୍ଷ୍ମୀନାରାୟଣ ମହାବିଦ୍ୟାଳୟଟି ଉଚ୍ଚଶିକ୍ଷା ନିମିତ୍ତ ବେଶ ପ୍ରଯୂଯ୍ୟ ପର୍ଯ୍ୟଟନ ଏଠାରେ ଏକ ସୁନ୍ଦର ଜଗନ୍ନାଥ ମନ୍ଦିର ଅଛି । ଅତି ନିକଟରେ ଜଗନ୍ନାଥ ମନ୍ଦିର ପ୍ରତିଷ୍ଠା ଅବସରରେ ପୁରୀର ପ୍ରସିଦ୍ଧ ପୂଜକ ଶ୍ରୀ ସୂର୍ଯ୍ୟନାରାୟଣ ରଥଶର୍ମା ଏହାର ମୁଖ୍ୟ ପୁରୋଧା ସାଜିଥିଲେପ୍ରତିବର୍ଷ ଏଠାରେ ରଥଯାତ୍ରା ଓ ଦୁର୍ଗାପୂଜା ଏଠାରେ ମହା ଆଡମ୍ବରରେ ପାଳିତ ହୁଏ
ଚଞ୍ଚୂରୀ ବା ଦର୍ଜୀ ପକ୍ଷୀ ପ୍ରାୟତଃ ଅର୍ଥୋଟୋମସ ବଂଶର ଏକ ଛୋଟ ପକ୍ଷୀ । ସେମାନଙ୍କୁ ପ୍ରାୟତଃ ଓଲ୍ଡ ୱାର୍ଲ୍ଡ ୱାର୍ଲବର ପରିବାର ସିଲଭିଡେରେ ରଖାଯାଇଥିଲେ ମଧ୍ୟ ନିକଟର ଗବେଷଣାରୁ ଜଣା ଯେ ସେମାନେ ସିଷ୍ଟିକୋଲାଇଡା ଅନ୍ତର୍ଭୁକ୍ତ ଏବଂ ଏହା ଡେଲ୍ ହୋୟୋ ଇତ୍ୟାଦିଙ୍କ ଗବେଷଣା ନିବନ୍ଧରେ ଉଲ୍ଲିଖିତ । ଏଥିମଧ୍ୟରୁ ଗୋଟିଏ ପ୍ରଜାତି ପାର୍ବତ୍ୟ ଚଞ୍ଚୂରୀ  (ଏବଂ ସେଥିପାଇଁ ଏହାର ସହ ପ୍ରଜାତିଗୁଡ଼ିକ ରୁଫସ-ହେଡ଼ ଚଞ୍ଚୂରୀ) ମଧ୍ୟ ପ୍ରକୃତରେ ଏକ ଓଲ୍ଡ ୱାର୍ଲ୍ଡ ଜାତି ସେଟିଆ ପାଖାପାଖି  । ସେଗୁଡ଼ିକ ପୁରୁଣା ପୃଥିବୀର କ୍ରାନ୍ତୀୟ ଅଞ୍ଚଳରେ ଏବଂ ମୁଖ୍ୟତଃ ଏସିଆରେ ଦେଖିବାକୁ ମିଳିଥାନ୍ତି ।
ସଲୀଳ ଚୌଧୁରୀ  ( ୧୯ ନଭେମ୍ବର ୧୯୨୫ - ୫ ସେପ୍ଟେମ୍ବର ୧୯୯୫) ଜଣେ ଭାରତୀୟ ସଙ୍ଗୀତ ନିର୍ଦ୍ଦେଶକ, ଗୀତିକାର, କବି ଓ ଗାଳ୍ପିକ ଥିଲେ  । ସେ ୧୩ଟି ଭାଷାର ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ସେଥିରୁ ୪୧ଟି ବଙ୍ଗଳା , ୭୫ଟି ହିନ୍ଦୀ ଓ ୨୭ଟି ମାଲୟାଲାମ ଭାଷାର ଚଳଚ୍ଚିତ୍ରରେ ଅନ୍ତର୍ଭୁକ୍ତ । ବତାସୀ ଝଡ଼ ନାମକ ଓଡ଼ିଆ ଚଳଚ୍ଚିତ୍ରରେ ମଧ୍ୟ ସେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
କାର୍ତ୍ତିକ ମାସ ଶୁକ୍ଳପକ୍ଷ ତ୍ରୟୋଦଶୀ ତିଥି ଦିନ ଶ୍ରୀମନ୍ଦିରରେ ଠାକୁରମାନଙ୍କର ଆଡ଼କିଆ ବା ତ୍ରିବିକ୍ରମ ବେଶ ଅନୁଷ୍ଠିତ ହୋଇଥାଏ । ଉକ୍ତଦିନ ପ୍ରାତଃ ସମୟରେ ଶ୍ରୀଜୀଉମାନଙ୍କର ଅବକାଶ ନୀତି ଶେଷ ହେବା ପରେ ଏହି ବେଶ ଆରମ୍ଭ ହୋଇଥାଏ । ପୁଷ୍ପାଳକ ସେବକମାନେ ଏହି ବେଶ ସମ୍ପାଦନ କରିଥାନ୍ତି । ଆଡ଼କିଆ ବେଶରେ ଜଗନ୍ନାଥ ଓ ବଳଭଦ୍ରଙ୍କ ମସ୍ତକରେ ଚୂଳ ଲଗାଯାଏ । ଚୂଳ ଦୁଇଟି ସୋଲ, କନା, ବେତ, ଜମ୍ବୁରା, କଇଁଥ ଅଠା ଇତ୍ୟାଦିରେ ନିର୍ମିତ ହୋଇଥାଏ । ଏହି ଚୂଳରେ ସ୍ୱର୍ଣ୍ଣ ନିର୍ମିତ କିଆ ଆଡବାଗରେ ଖୋସା ଯାଇଥାଏ । ସୁଭଦ୍ରା ଓ ଅନ୍ୟ ଦୁଇ ଠାକୁରଙ୍କ ମସ୍ତକର ଶୀର୍ଷ ଭାଗରେ ସ୍ୱର୍ଣ୍ଣ ଚନ୍ଦ୍ରିକା ମଧ୍ୟ ଖଞ୍ଜା ଯାଇଥାଏ । ଏଥି ସହିତ ପୂର୍ବ ଦିନ ପରି ଅନ୍ୟାନ୍ୟ ସ୍ୱର୍ଣ୍ଣ ଅଳଙ୍କାର ଓ ହଳ, ମୂଷଳ, ଶଙ୍ଖ, ଚକ୍ର ଏବଂ ପାଟ ବସ୍ତ୍ର ଇତ୍ୟାଦିରେ ଠାକୁରମାନଙ୍କୁ ଆଡକିଆ ବା ତ୍ରିବିକ୍ରମ ବେଶରେ ଭୂଷିତ କରାଯାଇଥାଏ । କଥିତ ଅଛି ତ୍ରିବିକ୍ରମ ବା ଆଡକିଆ ବେଶ ଅତିବଡୀ ସମ୍ପ୍ରଦାୟର ଅତ୍ୟନ୍ତ ପ୍ରିୟ ଅଟେ। ପଞ୍ଚସଖାବାଦୀ ତଥା ଅତିବଡୀ ସମ୍ପ୍ରଦାୟର ବହୁ ସଂଖ୍ୟକ ଶିଷ୍ୟ -ଭକ୍ତ ତଥା ମହନ୍ତମାନେ ଏହି ମନୋରମ ବେଶ ଦର୍ଶନକରି ନିଜକୁ ସୌଭାଗ୍ୟ ମଣିଥାନ୍ତି । ଆଡ଼କିଆ ବା ଠିଆକିଆ ବେଶ ମଧ୍ୟରେ ପ୍ରଭେଦ ଏହି କି ଯେ , ଠିଆକିଆ ବେଶରେ ସୁନାକିଆ ଲମ୍ବ ଭାବରେ ଖୋସା ନଯାଇ ଆଡ଼ବାଗରେ ଖୋସା ଯାଏ ଏବଂ ଡାଳିକିଆ ବେଶରେ ସୋଲର ଡାଳପତ୍ରରେ ସୁନାର କିଆପତ୍ର ଖଞ୍ଜାଯାଏ । ଏହି ସୁନାକିଆଗୁଡ଼ିକ ଶ୍ରୀଜଗନ୍ନାଥ ଓ ଶ୍ରୀବଳଭଦ୍ରଙ୍କ ମସ୍ତକରେ ପିନ୍ଧାଯାଇଥିବା ସୋଲ, କନା, ବେତ , ଜମ୍ବୁରା, କଇଁଥ ଅଠାରେ ନିର୍ମିତ ଚୂଳରେ ଖୋସାଯାଏ । ଚୂଳର ଶେଷରେ ଲଗାଯାଏ ସୁନାର ଚନ୍ଦ୍ରିକା । ସୁଭଦ୍ରାଙ୍କୁ ମଧ୍ୟ ଏହି ବେଶରେ ଗୋଟିଏ ସୁନା ଚନ୍ଦ୍ରିକାଦ୍ୱାରା ଶୋଭିତ କରାଯାଏ । ମାତ୍ର ତାଙ୍କ ମସ୍ତକରେ ଚୂଳ ଲାଗି କରା ନଯାଇ ସୁନା କିରୀଟ ଲଗାଯାଏ । ସବୁ ଠାକୁରମାନଙ୍କର ମୂଖର ଉପର ପାର୍ଶ୍ୱରେ ଦୁଇଟି ଲେଖାଏଁ କାଡ଼କାନି ଲଗାଯାଇଥାଏ । ଏହି ବେଶରେ ଘାଗଡା ମାଳି , ବରକୋଳି ମାଳି , ପଦ୍ମମାଳି,ଗିନିମାଳି, ପଦକ ମାଳି ପିନ୍ଧାଯାଏ । ଏହା ବ୍ୟତିତ ମହାପ୍ରଭୁଙ୍କ ଅନ୍ୟାନ୍ୟ ଅଳଙ୍କାର , ମାଳି,ଶ୍ରୀପୟର ,ଶ୍ରୀହସ୍ତ ଏବଂ ଆୟୁଧ ମଧ୍ୟ ଲାଗି କରାଯାଏ । ଜଗନ୍ନାଥ, ବଳଭଦ୍ରଙ୍କୁ ଲୁଗାକଛା ମାରି ପିନ୍ଧାଇ ଦିଆଯାଏ । ମହନ୍ତ ମହାରାଜ ରାମ ଜୟନ୍ତୀ ଦାସଙ୍କଦ୍ୱାରା ଏହି ବେଶର ପ୍ରଚଳନ ହୋଇଥିଲା । । ଏହି ବେଶରେ ଶ୍ରୀଜୀଉମାନଙ୍କ ଶ୍ରୀମସ୍ତକରେ ସୋଲ, କନା, ବେତ, ଜମ୍ବୁରା ଓ କଇଁଥ ଅଠାରେ ତିଆରି ହୋଇଥିବା ଚୁଳ ଲଗାଯାଏ । ଏହି ଚୁଳରେ ସ୍ୱର୍ଣ୍ଣ ନିର୍ମିତ କିଆ ଆଡ଼ବାଗରେ ଖୋସାଯାଇଥିବା ବେଳେ ଶୀର୍ଷଭାଗରେ ସ୍ୱର୍ଣ୍ଣ ଚନ୍ଦ୍ରିକା ଖୋସାଯାଇଥାଏ ।
ରାମବାଗ ପ୍ୟାଲେସ , ଭାରତୀୟ ରାଜ୍ୟ ରାଜସ୍ଥାନର ରାଜଧାନୀ ଜୟପୁରରେ ଅବସ୍ଥିତ ଏକ ହୋଟେଲ । ଏହା ପୂର୍ବତନ ମହାରାଜାଙ୍କ ବାସଗୃହ ଥିଲା ଓ ବର୍ତ୍ତମାନ ଏହା ଏକ ହୋଟେଲରେ ରୂପାନ୍ତରିତ ହୋଇଛି । ଜୟପୁର ସହର ସୀମାବର୍ତ୍ତୀ ପ୍ରାଚୀରରୁ ଭବାନୀ ସିଂହ ରାସ୍ତାରେ ୮ କିଲୋମିଟର ଦୂରରେ ଏହା ଅବସ୍ଥିତ । ଇତିହାସ ୧୮୩୫ ମସିହାରେ ଏହାକୁ ରାଜପୁତ୍ର ରାମ ସିଂହ ଦ୍ୱିତୀୟଙ୍କ ତତ୍ତ୍ୱାବଧାରକ ନର୍ସଙ୍କ ପାଇଁ ଗାର୍ଡେନ ହାଉସ ଭାବରେ ନିର୍ମାଣ କରାଯାଇଥିଲା । ୧୮୮୭ ମସିହାରେ ମହାରାଜା ଠାକୁର ସାବାଇ ମାନସିଂହଙ୍କ ରାଜତ୍ୱ ସମୟରେ ଏହାକୁ ଏକ ରାଜକୀୟ ଶିକାର ଆବାସ ସ୍ଥଳରେ ପରିଣତ କରାଯାଇଥିଲା । ବିଂଶ ଶତାବ୍ଦୀର ପ୍ରାରମ୍ଭ କାଳରେ ଏହା ନିକଟରେ ଘଞ୍ଚ ଅରଣ୍ୟ ରହିଥିଲା । ସେତେବେଳେ ସାର ସାମୁଏଲ ସ୍ୱିଣ୍ଟନ ଜାକବଙ୍କ ନକ୍ସା ଅନୁଯାୟୀ ଏହାକୁ ଏକ ରାଜମହଳ ଭାବରେ ବିସ୍ତାର କରାଯାଇଥିଲା । ମହାରାଜା ସାବାଇ ମାନସିଂହ ଦ୍ୱିତୀୟ ଏହାକୁ ତାଙ୍କର ମୁଖ୍ୟ ବାସଗୃହ କରିଥିଲେ ଓ ୧୯୩୧ ରେ ଏହାର ପରିବର୍ଦ୍ଧନ କରିଥିଲେ । ଭାରତ ସ୍ୱାଧୀନ ହେଲା ପରେ ରାଜତନ୍ତ୍ରର ବିଲୋପ କରାଗଲା । ଏହାକୁ ଏକ ସରକାରୀ ଭବନ ରୂପେ ବ୍ୟବହାର କରାଗଲା । ୧୯୫୦ ମସିହା ବେଳକୁ ପୂର୍ବତନ ରାଜପରିବାର ଏହି ମହଲ ତଥା ଏଠାରେ ଥିବା ୪୭ ଏକର ସ୍ଥାନରେ ଥିବା ବଗିଚାର ରକ୍ଷଣା ବେକ୍ଷଣ ଅତ୍ୟନ୍ତ ବ୍ୟୟବହୁଳ ହେଇଯିବାରୁ ୧୯୫୭ରେ ସେମାନେ ଏହାକୁ ଏକ ବିଳାସପୂର୍ଣ ହୋଟେଲରେ ପରିଣତ କଲେ । ପୁରସ୍କାର କୋଣ୍ଡେ ନାଷ୍ଟ ପର୍ଯ୍ୟଟନ ମେଗାଜିନଦ୍ୱାରା ଏହାକୁ ୨୦୦୯ ମସିହାରେ ବିଶ୍ୱର ଶ୍ରେଷ୍ଠ ହୋଟେଲ ଭାବରେ ପୁରସ୍କୃତ ହେଇଥିଲା । ଅନ୍‌ଲାଇନ୍‌ ଯାତ୍ରା ଯୋଗାଣ ସଂସ୍ଥା  ଟ୍ରିପ୍‌ ଆଡଭାଇଜର  ପକ୍ଷରୁ କରାଯାଇଥିବା ଏକ ସର୍ବେକ୍ଷଣ ଭିତ୍ତିରେ ରାମବାଗ ପ୍ୟାଲେସ ବିଶ୍ବର ସର୍ବଶ୍ରେଷ୍ଠ ହୋଟେଲ ଭାବରେ ଯାତ୍ରୀ ପସନ୍ଦ ସମ୍ମାନ-୨୦୨୩  ଲାଭ କରିଥିଲା ।
କ୍ଲେବ୍ସିଏଲା ନିମୋନି ଏକ ଗ୍ରାମ୍-ବିରୋଧୀ, ଖୋଳ-ବିହୀନ, ଲାକ୍ଟୋଜ୍-କିଣ୍ୱନକାରୀ, ଇଚ୍ଛାଧୀନ ଅବାୟବ, ବାଡ଼ି ଆକାରର ବ୍ଯାକ୍ଟେରୀଆ ଅଟେ। ମ୍ଯାକ୍କୋଙ୍କି ଆଗାର ଉପରେ ଏହା ମ୍ଯୁକୋଏଡ ଲାକ୍ଟୋଜ୍-କିଣ୍ୱକ ପରି ଦେଖାଯାଏ। ମୁଖ, ଚର୍ମ ତଥା ଅନ୍ତ୍ରନଳୀରେ ମିଳୁଥିଲେ ମଧ୍ୟ ଏହାକୁ ଆଘ୍ରାଣ କଲେ ଏହା ଫୁସଫୁସରେ, ମୁଖ୍ଯତଃ ଆଲଭିଓଲାଇକୁ ଗଭୀର କ୍ଷତି ପହଞ୍ଚାଇ ପାରେ। ଫଳରେ ସ୍ପୁଟମ ରକ୍ତିମ, ମାଠିଆ ତଥା ହଳଦିଆ ରଙ୍ଗର ହୋଇଯାଏ। ଏହା ଏଣ୍ଟେରୋବ୍ଯାକ୍ଟେରିଆସିର କ୍ଲେବ୍ସିଏଲା ପ୍ରଜାତିର ଅତି ମହତ୍ତ୍ୱପୂର୍ଣ୍ଣ ସଦସ୍ଯ। ଏହା ପ୍ରାକୃତିକ ଭାବରେ ମାଟିରେ ମିଳିଥାଏ ଏବଂ ଅବାୟବିକ ପରିସ୍ଥିତିରେ ଶତକଡା ପ୍ରାୟ ୩୦ ଭାଗ ଉପଜାତି ଯବକ୍ଷାରଜାନ ବିବନ୍ଧନ କରିପାରନ୍ତି। ଏକ ମୁକ୍ତ ଦ୍ୱିଆଜୋଭୋଜୀ ହୋଇଥିବାରୁ ଏହାକୁ ଅଧିକ ଗବେଷିତ କରାଯାଇଛି। ଏହା କୃଷିକାର୍ଯ୍ୟ ପାଇଁ ମହତ୍ତ୍ବପୂର୍ଣ୍ଣ ଏବଂ ଶସ୍ଯ ଅମଳରେ ବୃଦ୍ଧି କରିପାରିବ ବୋଲି ପରୀକ୍ଷା କରାଯାଇ ସାରିଛି। ଏହା କ୍ଲେ. ଓକ୍ସିଟୋକାର ନିକଟ ସମ୍ବନ୍ଧୀୟ। ତା 'ଠାରୁ ଏହାର ଭିନ୍ନତା ହେଲା - ଏହା ଇଣ୍ଡୋଲ-ବିରୋଧୀ ଏବଂ ମେଲେଜିଟୋଜରେ ଏହା ବଢିପାରେ କିନ୍ତୁ ୩-ହାଇଡ୍ରୋକ୍ସିବ୍ଯୁଟିରେଟରେ ବଢିପାରେ ନାହିଁ। ଇତିହାସ କ୍ଲେବ୍ସିଏଲା ପ୍ରଜାତିଟି ଜର୍ମାନ ଅଣୁଜୀବ ବିଜ୍ଞାନୀ ଏଡ୍ୱିନ କ୍ଲେବ୍ସ  (୧୮୩୪-୧୯୧୩)ଙ୍କ ନାମରେ ନାମିତ । ଜର୍ମାନ ରୋଗବିଜ୍ଞାନୀ କାର୍ଲ ଫ୍ରିଏଡ୍ଲାଣ୍ଡରଙ୍କ ସମ୍ମାନରେ ଏହାକୁ ଫ୍ରିଏଡ୍ଲାଣ୍ଡରଙ୍କ ବାସିଲମ୍ ବୋଲି ମଧ୍ଯ କୁହାଯାଏ। ମହାମାରୀ ବିଜ୍ଞାନ କ୍ଲେ. ନିମୋନ୍ଯେ ନିମୋନିଆ ରୋଗ ଛଡ଼ା ମୂତ୍ରନଳୀରେ ତଥା ପିତ୍ତନଳୀରେ ମଧ୍ଯ ସଂକ୍ରମଣ କରାଇପାରେ। ଏହାଦ୍ୱାରା ନିମ୍ନଲିଖିତ ରୋଗାଦି ହେଇଥାଏ; ଯଥା - ନିମୋନିଆ, ଥ୍ରୋମ୍ବୋଫ୍ଲେବିତିସ, ମୂତ୍ରନଳୀ ସଂକ୍ରମଣ, କୋଲେସିଷ୍ଟିସ, ଡାଇରିଆ, ଉପର ଶ୍ୱାସନଳୀ ସଂକ୍ରମଣ, ଘା ସଂକ୍ରମଣ, ଅଷ୍ଟିଓମିଲେଟିସ, ମେନିଞ୍ଜାଇଟିସ୍, ବ୍ଯାକ୍ଟେରେମିଆ ଓ ସେପ୍ସିସ ଇତ୍ଯାଦି। କ୍ଲେବ୍ସିଏଲା ବୟସ୍କ ଲୋକଙ୍କଠାରେ ମୂତ୍ରନଳୀ ସଂକ୍ରମଣ କରିବାରେ ଇ. କୋଲାଇ ପରେ ଦ୍ୱିତୀୟ ସ୍ଥାନ ଅଧିକାର କରିଛି । ସଂକ୍ରମଣ କ୍ଲେ. ନିମୋନ୍ଯେରେ ସଂକ୍ରମିତ ହେବାପାଇଁ ଜଣେ ଲୋକକୁ ଏହି ବ୍ଯାକ୍ଟେରୀଆ ସହ ପ୍ରତ୍ଯକ୍ଷ ସଂସ୍ପର୍ଶରେ ଆସିବାକୁ ପଡିବ । ଅର୍ଥାତ୍ କ୍ଲେ. ନ୍ଯୁମୋନ୍ଯେ ଲୋକର ଶ୍ୱାସନଳୀରେ ପଶିବାକୁ ପଡିବ । ପ୍ରକୃତିରୁ ସିଧାସଳଖ ସଂକ୍ରମଣ ଏବେମଧ୍ୟ ବିବାଦିତ । କିନ୍ତୁ ଏହି ବୀଜାଣୁଟି ବାୟୁଦ୍ୱାରା ବ୍ଯାପେ ନାହିଁ । ଭେଣ୍ଟିଲେଟର ତଥା ଅନ୍ତର୍ଧମନୀୟ କାଥେଟରଦ୍ୱାରା ରୋଗୀମାନେ ଏହି ବୀଜାଣୁଦ୍ୱାରା ସଂକ୍ରମିତ ହୋଇଥାନ୍ତି । ଚିକିତ୍ସା ଯଦି କ୍ଲେ. ନ୍ଯୁମୋନ୍ଯେର ଜନ୍ଯଟି ଡ୍ରଗ ପ୍ରତିରୋଧୀ ନୁହଁ, ତେବେ ଏହାକୁ ପ୍ରତିଜୀବକ ଦେଇ ଚିକିତ୍ସା କରାଯାଇ ପାରିବ । କ୍ଲେ. ନ୍ଯୁମୋନ୍ଯେର ସଂକ୍ରମଣକୁ ଠିକ୍ କରିବା କଷ୍ଟସାଧ୍ୟ ଅଟେ, କାରଣ ଏହା ପାଇଁ ଆବଶ୍ୟକ ପ୍ରତିଜୀବକ ସଂଖ୍ଯା କମ୍ ଅଛି । ଏହି ପରିପ୍ରେକ୍ଷୀରେ ପ୍ରଥମେ ଅଣୁଜୀବବିଜ୍ଞାନର ଗବେଷଣାଗାରରେ ଆବଶ୍ୟକ ପରୀକ୍ଷା ନିରୀକ୍ଷା କରି ଉପଯୁକ୍ତ ପ୍ରତିଜୀବକ ନିର୍ଦ୍ଧାରଣ କରାଯାଏ ।ବହୁଡ୍ରଗୀୟ ପ୍ରତିରୋଧୀ କ୍ଲେବ୍ସିଏଲା ଜାତିଦ୍ୱାରା ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ଆମିକାସିନ ଓ ମେରୋପେନେନର ଏକ କୋମ୍ବୋ ଥେରାପି ଦିଆଯାଏ ।
ବିସ୍ମୟ ମହାନ୍ତି  (ଜନ୍ମ: ୨୬ ଫେବୃଆରୀ ୧୯୯୭) ଜଣେ ଇଂରାଜୀ କବିତାକାର  । ସେ ରାଉରକେଲାରେ ଜନ୍ମଗ୍ରହଣ କରିଥିଲେ । ୨୦୧୫ରେ ଆମେରିକାରୁ ପ୍ରକାଶିତ ପୁସ୍ତକ ଦି ଇୟର ଅଫ୍ ଦି ପୋଏଟ୍‌ର ଦ୍ୱିତୀୟ ଭାଗର ଜାନୁଆରୀ ମାସ ସଂସ୍କରଣରେ ତାଙ୍କର କବିତା ପ୍ରକାଶିତ ହୋଇଥିଲା । ପ୍ରାରମ୍ଭିକ ଜୀବନ ବିସ୍ମୟ ମହାନ୍ତି ସୁନ୍ଦରଗଡ଼ ଜିଲ୍ଲାର ରାଉରକେଲାଠାରେ ୨୬ ମଇ ୧୯୯୭ରେ ଜନ୍ମଗ୍ରହଣ କରିଥିଲେ । ବିସ୍ମୟଙ୍କର ପିତାମାତାଙ୍କ ନାମ ହେଉଛି ବିଜୟ କୁମାର ମହାନ୍ତି ଏବଂ ପୁଷ୍ପିତା ମହାନ୍ତି । ବିସ୍ମୟଙ୍କର ଅଜା ଭୂପେନ ଦାସ ମହାପାତ୍ର ହେଉଛନ୍ତି ରାଉରକେଲାର ଜଣେ ସାହିତ୍ୟିକ । ବିସ୍ମୟଙ୍କର ପିତା ବଡ଼ବିଲଠାରେ କଳିଙ୍ଗ ୱାର୍କସ୍‌ରେ ପରିଚାଳକ ଭାବରେ କାର୍ଯ୍ୟ କରୁଥିଲେ । ତାଙ୍କୁ ୬ ବର୍ଷ ହୋଇଥିବା ବେଳେ ସେ ବଡ଼ବିଲରେ କୌଣସି ସାଙ୍ଗ ନ ପାଇ ବ‌ହିକୁ ନିଜର ସାଥିଭାବରେ ଗ୍ରହଣ କରିନେଇଥିଲେ ଏବଂ ସବୁବେଳେ ବ‌ହି ପଠାରେ ମନୋନିବେଶ କରୁଥିଲେ । ସେ ଚତୁର୍ଥ ଶ୍ରେଣୀରେ ପଢ଼ୁଥିବା ବେଳେ ଲେଖାଲେଖି ଆରମ୍ଭ କରିଥିଲେ । କାଳକ୍ରମେ ସେ କବିତା ଲେଖିବା ଆରମ୍ଭ କରିଥିଲେ । ବଡ଼ବିଲର ସେଣ୍ଟ ମେରି ବିଦ୍ୟାଳୟରେ ଦଶମ ଶ୍ରେଣୀ ପାଠ ଶେଷ କରିବା ପରେ ବିସ୍ମୟ ରାଉରକେଲାର ଚିନ୍ମୟ ବିଦ୍ୟାଳୟରେ ଦ୍ୱାଦଶ ଶ୍ରେଣୀ ଯାଏ ପଢ଼ିଥିଲେ । ସେ ଦ୍ୱାଦଶ ଶ୍ରେଣୀରେ ପଢ଼ୁଥିବା ବେଳେ ତାଙ୍କର କବିତାଗୁଡ଼ିକୁ ବିଭିନ୍ନ ୱେବସାଇଟ୍, ବ୍ଲଗ ଏବଂ ଫେସବୁକ ଭଳି ସୋସିଆଲ ମିଡ଼ିଆରେ ଲେଖୁଥିଲେ । ୨୦୧୫ ମସିହାରେ ଆମରିକାରୁ ପ୍ରକାଶିତ ପୁସ୍ତକ ଦି ଇୟର ଅଫ୍ ଦି ପୋଏଟ୍ ପାଇଁ ସେ ତାଙ୍କର କବିତା ପଠାଇଥିଲେ ଏବଂ ସେହି ପୁସ୍ତକରେ ତାଙ୍କର ଏକ କବିତା ପ୍ରକାଶ ପାଇଥିଲା । ଏହି ପୁସ୍ତକରେ ତାଙ୍କର ତିନୋଟି କବିତା ପ୍ରକାଶିତ ହୋଇଥିଲା । ୨୦୧୬ ମସିହାରେ ୱାରଲ୍ଡ ହିଲିଂ ୱାରଲ୍ଦ ପିସ୍‌ର ୨୦୧୬ ସଂସ୍କରଣରେ ବିସ୍ମୟଙ୍କର ଏକ କବିତା ପ୍ରକାଶିତ ହୋଇଥିଲା । ବିସ୍ମୟ ଏବେ ସରକାରୀ ବୈଷୟିକ ମହାବିଦ୍ୟାଳୟ, କଳାହାଣ୍ଡିରେ କମ୍ପ୍ୟୁଟର ବିଜ୍ଞାନର ଛାତ୍ର ।
୧୯୭୯   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1979 ବର୍ଷ, 2 ଶହସ୍ରାବ୍ଦର 979 ବର୍ଷ, 20 ଶତାବ୍ଦୀର 79 ବର୍ଷ, ଏବଂ ୧୯୭୦ ଦଶକର 10 ବର୍ଷ ଥିଲା ।
ରିନା କୁମାରୀ  (୧୫ ଜାନୁଆରୀ ୧୯୮୪) ଯମେ ଭାରତୀୟ ମହିଳା କ୍ରୀଡ଼ାବିଦ୍‌  । ସେ ଭାରତକୁ ଆର୍ଚେରୀରେ ଅଲିମ୍ପିକ ସମେତ ବିଭିନ୍ନ ପ୍ରତିଯୋଗୀତାରେ ପ୍ରତିନିଧିତ୍ୱ କରିଛନ୍ତି । ରିନା ୨୦୦୪ ମସିହା ଅଲିମ୍ପିକରେ ଭାରତ ତରଫରୁ ଆର୍ଚେରୀରେ ଭାଗ ନେବା ପାଇଁ ଯୋଗ୍ୟତା ହାସଲ କରିଥିଲେ । . ସେ ସେଥିରେ ମହିଳା ସିଙ୍ଗଲ୍ସରେ ୪୩ ତମ ରେଙ୍କିଙ୍ଗ ସ୍ଥାନରେ ରହିଥିଲେ । ଏହି ପ୍ରତିଯୋଗୀତାରେ ସେ ବିଶ୍ୱର ନାମୀ ଆର୍ଚର ଜର୍ଜିଆର ଏସେବୁଆଙ୍କୁ ପରାସ୍ତ କରି ପ୍ରି-କ୍ୱାଟରଫାଇନାଲରେ ପ୍ରବେଶ କରିଥିଲେ । ସେଥିରେ ସେ ବିଶ୍ୱର ୬ ନମ୍ବର ରେଙ୍କର ଚୀନ ତାୟପେର ୟାନ ଶୁ ଚି ଙ୍କଠାରୁ ହାରି ଯାଇଥିଲେ । ଏହି ଅଲିମ୍ପିକରେ ସେ ଦଳଗତ ପ୍ରତିଯୋଗୀତାରେ ମଧ୍ୟ ଭାଗ ନେଇ ଦଳକୁ ୮ ମ ସ୍ଥାନ ପାଇବାରେ ସାହାଯ୍ୟ କରିଥିଲେ ।
ଟୋରାସେମାଇଡ  (ଇଂରାଜୀ ଭାଷାରେ , ଅନ୍ୟ ନାମ ଟର୍ସେମାଇଡ/ ) ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଯୋଗୁ ହେଉଥିବା ହାଇପରଭଲେମିଆ  , ବୃକ୍‌କ ରୋଗ   ଓ ଯକୃତ ରୋଗ   ଇତ୍ୟାଦି ରୋଗମାନଙ୍କର ଚିକିତ୍ସା ନିମନ୍ତେ ଦିଆଯାଏ  । ଉଚ୍ଚ ରକ୍ତଚାପ ରୋଗ ଚିକିତ୍ସା ନିମନ୍ତେ ବିଶେଷ ପସନ୍ଦ କରାଯାଏ ନାହିଁ । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଟୋରାସେମାଇଡର ସାଧାରଣ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଅଧିକ ପରସ୍ରା କରିବା, ତରଳ ଝାଡ଼ା, କାଶ ଓ ମୁଣ୍ଡ ଓଜନିଆ ଲାଗିବା ହୋଇପାରେ । ଶ୍ରବଣ ହାନୀ   ଓ ଅଳ୍ପ ପୋଟାସିଅମ ମଧ୍ୟ ହୋଇପାରେ । ଟୋରାସେମାଇଡ ଏକ ପ୍ରକାର ସଲଫୋନାମାଇଡ   ଓ ଲୁପ ଡାଇୟୁରେଟିକ   । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ବ୍ୟବ‌ହାର କରିବାକୁ ମନା କରାଯାଏ । ବୃକ୍‌କର ସୋଡ଼ିଅମ ପୁନଃଅବଶୋଷଣ କମେଇ ଏହା କାର୍ଯ୍ୟକ୍ଷମ ହୁଏ । ଟୋରାସେମାଇଡ ସନ ୧୯୭୪ରେ ପେଟେଣ୍ଟ ହେବା ପରେ ସନ ୧୯୯୩ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୧୦ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ସନ ୨୦୧୬ରେ ଏହାର ୨ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୩୪ ତମ ସ୍ଥାନରେ ଥଲା ।
ରାଇବୋସାଇକ୍ଲିବ, ଏକ ବେପାର ନାମ କିସ୍କାଲି, ହେଉଛି ଏକ ଔଷଧ ଯାହା କେତେକ ପ୍ରକାରର ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଏଚଆର-ଯୁକ୍ତାତ୍ମକ ଓ ଏଚଆର୨-ନକାରାତ୍ମକ ରୋଗ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ ନିଉଟ୍ରଫିଲ, ବାନ୍ତି, ଥକ୍କା, ତରଳ ଝାଡ଼ା, କେଶ ଝଡ଼ିବା, ମୁଣ୍ଡବିନ୍ଧା, ରାସ, କାଶ ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ଫସଫେଟ୍, ବିସ୍ତାର ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ସିଡିକ୪ ଓ ସିଡିକ ୬  ( 4 ଏବଂ 6) ଏନଜାଇମକୁ ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୭ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରାଇବୋସାଇକ୍ଲିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୪ ସପ୍ତାହରେ ଏହା ବାବଦ ପ୍ରାୟ ୧୩,୮୦୦ ଡଲାର ଖର୍ଚ୍ଚ ହେଉଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ୨,୯୫୦ ପାଉଣ୍ଡ ଥିଲା ।
ସୁଚିତ୍ରା ମହାପାତ୍ର, ଜଣେ ଓଡ଼ିଆ ସଙ୍ଗୀତଜ୍ଞ, ଶିକ୍ଷାବିତ ଓ ସାହିତ୍ୟିକ ଭାବରେ ପରିଚିତ ଥିଲେ । ବୃତ୍ତିଗତ ଜୀବନ ସୁଚିତ୍ରା ଜଣେ ଓଡ଼ିଆ କଣ୍ଠଶିଳ୍ପୀ ଓ ସଙ୍ଗୀତ ନିର୍ଦ୍ଦେଶକ ଥିଲେ । ନିଜ ମା 'ଙ୍କଠାରୁ ସେ ସଙ୍ଗୀତ ଶିକ୍ଷା ଲାଭ କରିଥିଲେ । ଭଉଣୀ ସଙ୍ଗୀତଙ୍କ ସହ ମିଶି ସେ ବିଷ୍ଣୁ ସହସ୍ତ୍ରନାମ ଆଲବମ ପ୍ରସୁତ କରିଥିଲେ । ଶେଷ ଜୀବନ ବେଳକୁ ସେ ଶୈଳବାଳା ମହିଳା ମହାବିଦ୍ୟାଳୟରେ ସ୍ନାତକୋତ୍ତର ଓଡ଼ିଆ ବିଭାଗର ମୁଖ୍ୟ ଭାବରେ କାର୍ଯ୍ୟରତ ଥିଲେ । ମେହେର ସାହିତ୍ୟରେ ଯୁଗ ଚେତନା ବିଷୟରେ ଗବେଷଣ କରି ସେ ପି.ଏଚ୍.ଡି. ଲାଭ କରିଥିଲେ । ସେହିପରି ନାଟ୍ୟ ଦିଗନ୍ତ ଉପରେ ଗବେଷଣା କରି ଡି. ଲିଟ. ଲାଭ କରିଥିଲେ । ରଚନାବଳୀ ସମୀକ୍ଷା ଶ୍ରୀ ସାହିତ୍ୟର ମୂଲ୍ୟାୟନ ପରିବାର ସୁଚିତ୍ରାଙ୍କର ପିତା ଉପେନ୍ଦ୍ର ମହାପାତ୍ର ଜଣେ ପ୍ରଶାସନିକ ଅଧିକାରୀ । ତିନି ଭଉଣୀ ପଦ୍ମାଳୟା, ସଙ୍ଗୀତା ଓ ସୁମିତ୍ରା ସମସ୍ତେ ସଙ୍ଗୀତଜ୍ଞ । ଦୁଇ ଭାଇ ଅବନୀ ଓ ଅଶ୍ୱିନୀ ।
ଗୌରଚରଣ ଅଧିକାରୀ ଓଡ଼ିଶାର ଜଣେ ପ୍ରାଚୀନ କବି । ସେ ଅନେକ ଭକ୍ତି ସଙ୍ଗୀତ ଓ ଚଉପଦୀ, ସଂକୀର୍ତ୍ତନ, ବୋଲି, ଚଉତିଶା ଓ ଗ୍ରନ୍ଥର ରଚୟିତା ଅଟନ୍ତି । ସେ କବିସୂର୍ଯ୍ୟ ବଳଦେବ ରଥ ଓ କବିକଳହଂସ ଗୋପାଳକୃଷ୍ଣ ପଟ୍ଟନାୟକଙ୍କ ସମସାମୟିକ ଥିଲେ । ଜୀବନ ଗୌରଚରଣ ୧୮୧୪ ଖ୍ରୀଷ୍ଟାବ୍ଦ ଭାଦ୍ରବ ମାସ ରାଧାଷ୍ଟମୀ ଦିନ ‌ (୧୨୨୧ ସାଲ) ପୁରୀ ଜିଲ୍ଲାର ଖୋର୍ଦ୍ଧା ସବଡିଭିଜନ ଅନ୍ତର୍ଗତ ଲେହେଙ୍ଗା ଗ୍ରାମରେ ଜନ୍ମଗ୍ରହଣ କରିଥିଲେ  । ତାଙ୍କ ପିତାଙ୍କ ନାମ ମୁକୁନ୍ଦ ମିଶ୍ର । ମୁକୁନ୍ଦ ମିଶ୍ରଙ୍କ ଅବସ୍ଥା ଆଦୌ ସ୍ୱଚ୍ଛଳ ନଥିଲା । ତେଣୁ ପାଠଶାଳାଟିଏ କରି ଗୌରଚରଣଙ୍କୁ ପରିବାରର ଭରଣପୋଷଣ କରିବାକୁ ପଡ଼ୁଥିଲା । ତାଙ୍କ ଦୀକ୍ଷାଗୁରୁ ସଦାନନ୍ଦ ବ୍ରହ୍ମଚାରୀ ତାଙ୍କୁ ରଣପୁର ନିକଟବର୍ତ୍ତୀ ପୁରୁଣାବସ୍ତ ଗ୍ରାମରେ ଅବସ୍ଥିର ନିଜ ମଠର ଅଧିକାରୀ ପଦ ପ୍ରଦାନ କରିଥିଲେ । ଏହାଦ୍ୱାରା ଗୌରଚରଣଙ୍କ ଅବସ୍ଥାରେ ଉନ୍ନତି ଘଟିଥିଲା । ଗୌରଚରଣ ଅତି କମ ବୟସରୁ ରାଧାକୃଷ୍ଣ ଓ ଚୈତନ୍ୟଙ୍କ ସମ୍ବନ୍ଧୀୟ ଗୀତ ଲେଖି ପାଠଶାଳାର ଛାତ୍ରମାନଙ୍କ ଶିଖାଉଥିଲେ । ପୁରୁଣାବସ୍ତ ମଠର ଅଧିକାରୀ ହେବା ପରେ ସେ କୃଷ୍ଣଲୀଳା ଗ୍ରନ୍ଥ ରଚନା କରି କୃଷ୍ଣଲୀଳା ଯାତ୍ରା ଅନୁଷ୍ଠାନ କରିଥିଲେ । ସେ ଓଡ଼ିଶା ବଙ୍ଗଳା ମିଶା ସଂକୀର୍ତ୍ତନ ପଦାବଳୀ ରଚନା କରି କୀର୍ତ୍ତନିଆମାନଙ୍କୁ ଦେଉଥିଲେ । ଏହାଦ୍ୱାରା ତାଙ୍କ ଖ୍ୟାତି ଚାରିଆଡ଼େ ବ୍ୟାପିଗଲା । କବି ହେବା ସଙ୍ଗେ ସଙ୍ଗେ ଏକ ଉଚ୍ଚକୋଟିର ସାଧକ ଭାବେ ସେ ପୂଜିତ ହେଉଥିଲେ ଓ ଅନେକ ଲୋକ ତାଙ୍କଠାରୁ ଦୀକ୍ଷା ଗ୍ରହଣ କରୁଥିଲେ । ଗୌରଚରଣ ଗୃହୀ ବୈଷ୍ଣବ ଥିଲେ । କବି ଗୌରଚରଣ ୧୮୯୦ ଖ୍ରୀଷ୍ଟାବ୍ଦ  (୧୨୯୭ ସାଲ) ମାର୍ଗଶୀର କୃଷ୍ଣ ଏକାଦଶୀ ଦିନ ସୂର୍ଯ୍ୟାସ୍ତ ସମୟରେ କୃଷ୍ଣ ନାମ କହି ଇହଧାମ ତ୍ୟାଗ କରିଥିଲେ  । ରଚନାବଳୀ କବି ଗୌରଚରଣଙ୍କ ରଚନାଗୁଡ଼ିକ ମୁଖ୍ୟତଃ କ୍ଷୁଦ୍ରଗୀତ । ଏଥିରେ ରାଧାକୃଷ୍ଣ ପ୍ରେମ ଆଧାରିତ ଚଉପଦୀ ଓ ଭଜନ ଜଣାଣ ପ୍ରଭୃତି ଭକ୍ତିସଙ୍ଗୀତ ରହିଛି । ରଚନାଶୈଳୀ ଗୌରଚରଣଙ୍କ ଗୀତଗୁଡ଼ିକରେ ତଦ୍ଭବ ଓ ଦେଶଜ ଶବ୍ଦର ବହୁଳ ବ୍ୟବହାର ଦେଖାଯାଏ । ସଂରକ୍ଷଣ ଓ ମୁଦ୍ରଣ ତାଙ୍କ ରଚିତ  'କୃଷ୍ଣଲୀଳା'  ଗ୍ରନ୍ଥ କଟକର ଏକାଧିକ ପ୍ରେସ ଛାପିଛନ୍ତି । ତାଙ୍କ ପୁତ୍ର  'ଗୌରହରି ଭଜନ ଶତକ'  ବୋଲି ତାଙ୍କର ଖଣ୍ଡିଏ ଗୀତ ସଙ୍ଗ୍ରହ ଅନେକ ବର୍ଷ ତଳେ ପ୍ରକାଶ କରିଥିଲେ । ତାହା ବର୍ତ୍ତମାନ ଦୁଷ୍ପ୍ରାପ୍ୟ । ତାଙ୍କ ରଚିତ  'ଅଦ୍ୱୈତ ମଙ୍ଗଳ'  ନାମକ ଓଡ଼ିଶାମିଶା ବଙ୍ଗଳାରେ ଲିଖିତ ଗ୍ରନ୍ଥ ଛପାଯାଇଛି । ଏହା ଛଡ଼ା ତାଙ୍କର ଅନ୍ୟାନ୍ୟ ରଚନା ଏ ଯାଏଁ ପ୍ରକାଶିତ ହୋଇପାରିନାହିଁ । ଗୌରଚରଣ ଅଧିକାରୀଙ୍କ ରଚନାବଳୀ ପ୍ରଥମ ଥର ପାଇଁ ବାବାଜୀ ବୈଷ୍ଣବ ଚରଣ ଦାସଙ୍କଦ୍ୱାରା ସଂଗୃହୀତ ହୋଇ କଳିଙ୍ଗଭାରତୀ ଅନୁଷ୍ଠାନ ପକ୍ଷରୁ  'ଗୀତକଳ୍ପତରୁ'  ଗ୍ରନ୍ଥ ଭାବରେ ପ୍ରକାଶିତ ହୋଇଥିଲା ।
ହାଇଡ୍ରୋସିଲ, ଅନ୍ୟ ନାମ କୁରଣ୍ଡ, ଏକ ରୋଗ ଯେଉଁଥିରେ ଅଣ୍ଡକୋଷ ଚାରିପାଖରେ ତରଳ ପଦାର୍ଥ ଜମିଯିବାରୁ ବୃଦ୍ଧିପ୍ରାପ୍ତ ହୋଇଥାଏ । ଏହା ସାଧାରଣତଃ ଅଣ୍ଡକୋଷର ଯନ୍ତ୍ରଣାହୀନ ଫୁଲା ଭାବରେ ଉପସ୍ଥାପିତ ହୁଏ । ସାଧାରଣତଃ କେବଳ ଗୋଟିଏ ପାର୍ଶ୍ୱ ପ୍ରଭାବିତ ହୁଏ । ରୋଗ ଜଟିଳ ହେଲେ ସଂକ୍ରମଣ, ରକ୍ତସ୍ରାବ କିମ୍ବା ବନ୍ଧ୍ୟାକରଣ ହୋଇପାରେ । ମହିଳାମାନଙ୍କଠାରେ ଲାବିଆ ମେଜୋରାରେ ଏକ ହାଇଡ୍ରୋସିଲ ସୃଷ୍ଟି ହୋଇପାରେ । ପିଲାମାନଙ୍କ ମଧ୍ୟରେ ସବୁଠାରୁ ସାଧାରଣ କାରଣ ହେଉଛି ପ୍ରୋସେସ୍ ଭାଜିନାଲିସ ବନ୍ଦ ହେବାରେ ବିଫଳତା । ବୟସ୍କମାନଙ୍କ ମଧ୍ୟରେ ଫାଇଲେରିଆ, ଆଘାତ ଏବଂ ହର୍ନିଆ ଅସ୍ତ୍ରୋପଚାରର ପରେ ଏହା ସୃଷ୍ଟି ହୋଇଥାଏ । ଅନ୍ତର୍ନିହିତ କାର୍ଯ୍ୟବିଧିରେ ଟ୍ୟୁନିକା ଭାଜିନାଲିସ ମଧ୍ୟରେ ତରଳ ପଦାର୍ଥ ସଂଗ୍ରୁହିତ ହୋଇଥାଏ । ସାଧାରଣ ପରୀକ୍ଷା ଓ ଅଲଟ୍ରାସାଉଣ୍ଡ କରି ରୋଗ ନିର୍ଣ୍ଣୟ କରାଯାଏ । ନବଜାତ ଶିଶୁ କ୍ଷେତ୍ରରେ ଜୀବନର ପ୍ରଥମ ବର୍ଷ କିମ୍ବା ଦୁଇ ବର୍ଷ ମଧ୍ୟରେ ସ୍ୱତଃ ସମାଧାନ ହୁଏ । ଯେଉଁମାନଙ୍କର ଲକ୍ଷଣ ବିକଶିତ ହୋଇଥାଏ, ତାଙ୍କର ଅସ୍ତ୍ରୋପଚାର ହେଉଛି ପ୍ରାଥମିକ ଚିକିତ୍ସା । ତରଳ ପଦାର୍ଥ ସିରିଞ୍ଜ ସାହାଯ୍ୟରେ ଟାଣି ବାହାର କରିବା ସମ୍ଭବ ଏହା ପୁନର୍ବାର ଜମିଯାଏ । ନବଜାତ ଶିଶୁମାନଙ୍କ କ୍ଷେତ୍ରରେ ଫଳାଫଳ ସାଧାରଣତ ଉତ୍ତମ ଅଟେ; ବୟସ୍କ ଅବସ୍ଥାରେ ଫଳାଫଳ ମୂଳ କାରଣ ଉପରେ ନିର୍ଭର କରେ । ହାଇଡ୍ରୋସିଲ ବିଶ୍ୱରେ ଏକ ସାଧାରଣ ରୋଗର ମାନ୍ୟତା ପାଇଛି ଓ ଏହା ବିଶେଷତଃ ସ୍ୱଳ୍ପ ଓ ମଧ୍ୟମ ଆୟକାରୀ ବର୍ଗର ଲୋକମାନଙ୍କର ହୁଏ । ଜୀବନର ପ୍ରଥମ ବର୍ଷରେ ପ୍ରାୟ ୨ରୁ ୫% ପୁରୁଷ ପ୍ରଭାବିତ ହୋଇପାରନ୍ତି । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ବିଶ୍ୱାସ କରାଯାଏ ଯେ ଲଜ୍ଜା ହେତୁ ଏହି ରୋଗର ରିପୋର୍ଟ କମ ହୁଏ ।
ହିନ୍ଦୁ ମହାକାବ୍ୟ ମହାଭାରତର ଏକ ଚରିତ୍ର ଉଲୁପୀ ନାଗରାଜ ବାସୁକି ଏବଂ ରାଜମାତା ବିଷବାହିନୀଙ୍କ ପୋଷ୍ୟ କନ୍ୟା ଥିଲେ । ପାଣ୍ଡବଙ୍କ ରାଜଧାନୀ ଇନ୍ଦ୍ରପ୍ରସ୍ଥ ପ୍ରତିଷ୍ଠା ପରେ ଯେତେବେଳେ ଅର୍ଜୁନ ରାଜା ଯୁଧିଷ୍ଠିରଙ୍କ ରାଜଦୂତ ଭାବେ ଅନ୍ୟାନ୍ୟ ରାଜ୍ୟ ସହ ମୈତ୍ରୀ ଅଭିଯାନ ଆରମ୍ଭ କରିଥିଲେ, ସେ ପ୍ରଥମେ ନାଗଲୋକ ଯିବାକୁ ସ୍ଥିର କଲେ ଏବଂ ସେଠାରେ ଉଲୁପୀଙ୍କ ସହ ତାଙ୍କର ଭେଟ ହୋଇଥିଲା । ଅର୍ଜୁନଙ୍କୁ ଦେଖି ଉଲୁପି ମୁଗ୍ଧ ହୋଇଗଲେ ଏବଂ ସେ ତାଙ୍କୁ ପାତାଳଲୋକକୁ ନେଇ ତାଙ୍କୁ ବିବାହ କରିବାକୁ ଅନୁରୋଧ କରିଥିଲେ । ତାଙ୍କର ଇଚ୍ଛା ପୂରଣ ହେବା ପରେ, ସେ ଅର୍ଜୁନଙ୍କୁ ସମସ୍ତ ଜଳଚରଙ୍କ ରାଜା ହେବାର ସୁଯୋଗ ଦେଇଥିଲେ । ଜନ୍ମ ଓ ବାଲ୍ୟକାଳ ଉଲୁପୀ ଥିଲେ ନାଗରାଜା କୌରବ୍ୟାଙ୍କ ଝିଅ । ତାଙ୍କ ପିତା ସମଗ୍ର ନାଗ ଲୋକର ଅଧିପତି ଥିଲେ । ଉଲୁପୀ ମଧ୍ୟ ଜଣେ ଉତ୍ତମ ତାଲିମ ପ୍ରାପ୍ତ ସାହସୀ ଯୋଦ୍ଧା ଥିଲେ । ଅର୍ଜୁନଙ୍କ ସହ ବିବାହ ତୃତୀୟ ପାଣ୍ଡବ ଅର୍ଜୁନ, ଦ୍ରୌପଦଙ୍କ ସହିତ ତାଙ୍କ ବିବାହର ସର୍ତ୍ତକୁ ଉଲ୍ଲଂଘନ କରି ଦଣ୍ଡାଦେଶ ରୂପେ ବାର ବର୍ଷର ତୀର୍ଥଯାତ୍ରା କରିବାକୁ ଇନ୍ଦ୍ରପ୍ରସାଦରୁ ନିର୍ବାସିତ ହୁଅନ୍ତି । ନିର୍ବାସନ ସମୟରେ ବ୍ରାହ୍ମଣମାନଙ୍କ ସହିତ ଅର୍ଜୁନ ବର୍ତ୍ତମାନ-ଭାରତର ଉତ୍ତର ପୂର୍ବ ଅଞ୍ଚଳକୁ ଯାଆନ୍ତି । ଦିନେ ଯେତେବେଳେ ଅର୍ଜୁନ ନିଜର ଦୈନନ୍ଦିନୀ କରିବା ପାଇଁ ଗଙ୍ଗା ନଦୀରେ ସ୍ନାନ କରନ୍ତି, ନଦୀର ସ୍ରୋତରେ ସେ ଟାଣି ହୋଇଯାଇ ଅତଳ ଗର୍ଭକୁ ଚାଲିଯାଅନ୍ତି । ପରେ ସେ ହୃଦୟଙ୍ଗମ କରନ୍ତି ଯେ ସେ ପାତାଲସ୍ଥିତ ନାଗଲୋକରେ ପ୍ରବେଶ କରିଛନ୍ତି । ନାଗଲୋକର ରାଜକୁମାରୀ ଉଲୁପୀ ତାଙ୍କୁ ଧରି ପାତାଳ ଭିତରକୁ ଟାଣି ନେଇଥିଲେ । କିଛିଦୂର ଯାତ୍ରା କଲାପରେ ସେମାନେ ପାତାଳ ଲୋକରେ ଏକ ଭବ୍ୟ ମହଲ ସହ ହୋମ କୁଣ୍ଡରେ ଅଗ୍ନିଙ୍କୁ ଦେଖି ଅଗ୍ନିଦେବଙ୍କୁ ପ୍ରାର୍ଥନାରେ ସନ୍ତୁଷ୍ଟ କରିଥିଲେ । ଏହି ସମୟରେ ଉଲୁପୀ ଅର୍ଜୁନଙ୍କ ପ୍ରେର୍ମରେ ପଡ଼ି ତାଙ୍କୁ ବିବାହ କରିବାର ପ୍ରସ୍ତାବ ଦିଅନ୍ତି । ଅର୍ଜୁନ ପ୍ରଥମେ ତାଙ୍କ ପ୍ରସ୍ତାବକୁ ପ୍ରତ୍ୟାଖ୍ୟାନ କରିଥିଲେ ମଧ୍ୟ ପରବର୍ତ୍ତୀ ସମୟରେ ସେ ତାଙ୍କୁ ବିବାହ କରିଥିଲେ ଏବଂ ତାଙ୍କ ସହିତ ଏକ ରାତି ବିତାଇଲେ । ସେମାନଙ୍କ ଇରାବଣ ନାମକ ଏକ ପୁତ୍ର ଜନ୍ମ ହୁଏ । ଅର୍ଜୁନଙ୍କ ଉପରେ ପ୍ରୀତ ହୋଇ ଉଲୁପୀ ତାଙ୍କୁ ଏକ ବର ପ୍ରଦାନ କରିଛନ୍ତି ଯେ ଜଳ ତଳେ ରହୁଥିବା ସମସ୍ତ ପ୍ରାଣୀ ତାଙ୍କ କଥା ମାନିବେ ଏବଂ ସେ ଜଳ ତଳେ ଯୁଦ୍ଧରେ କଦାପି ପରାସ୍ତ ହେବେ ନାହିଁ ।
କାବ୍ୟା କିରଣ ଜଣେ ଓଡ଼ିଆ ଅଭିନେତ୍ରୀ । ୨୦୧୩ ମସିହାରେ ସେ ପ୍ରଥମ ଓଡ଼ିଆ ୩ଡି କଥାଚିତ୍ର କାଉଁରୀ କନ୍ୟା ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୨୧ ମସିହାରେ ତାଙ୍କୁ ଓଡ଼ିଆ କଥାଚିତ୍ର ଖୁସି ପାଇଁ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଅଭିନୟ ଜୀବନ କାବ୍ୟା ସ୍କୁଲ୍‌ ପଢ଼ା ସମୟରୁ ଏକାଧିକ ମଞ୍ଚ କାର୍ଯ୍ୟକ୍ରମରେ ଭାଗ ନେଉଥିଲେ। କ୍ରମେ ନୃତ୍ୟ-ଅଭିନୟ ଦୁନିଆ ପ୍ରତି ତାଙ୍କର ଆଗ୍ରହ ବଢ଼ିଥିଲା ଏବଂ ସେ ଶାସ୍ତ୍ରୀୟ ନୃତ୍ୟରେ ପ୍ରଶିକ୍ଷିତା । ୨୦୧୩ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା କାଉଁରୀ କନ୍ୟା । ପରବର୍ତ୍ତୀ ସମୟରେ ସେ ମୁମ୍ବାଇ ଚାଲିଯାଇଥିଲେ ଏବଂ ରଂଗ-ଏ-ଇସ୍କ୍‌ ଓ ରାମ ରତନ ଭଳି ଦୁଇଟି ହିନ୍ଦୀ କଥାଚିତ୍ରରେ କାର୍ଯ୍ୟ କରିଥିଲେ । ସେ ଟି-ସିରିଜ୍‌ ଓ ଟାଇମ୍‌ସ ଗ୍ରୁପ୍‌ର ମିଳିତ ପ୍ରଯୋଜନା ପ୍ରସ୍ତୁତ ହେଉଥିବା ମ୍ୟୁଜିକ୍ ଭିଡିଓରେ କାବ୍ୟା ଅଭିନୟ କରିଛନ୍ତି । ୨୦୧୮ ମସିହାରେ ସେ ଓଡ଼ିଆ କଥାଚିତ୍ର ରହସ୍ୟରେ ଏବଂ ୨୦୧୯ ମସିହାରେ ଖୁସିରେ ଅଭିନୟ କରିଥିଲେ । ୨୦୨୧ ମସିହାରେ ତାଙ୍କ ଅଭିନୀତ କଥାଚିତ୍ର ସହିଦ୍ ରଘୁ ସର୍ଦ୍ଦାର ମୁକ୍ତିଲାଭ କରିଥିଲା ।
ଶୁକଦେବ ମହାଭାରତ କାଳର ମୁନୀ ଥିଲେ । ସେ ବେଦବ୍ୟାସଙ୍କ ପୁତ୍ର ଥିଲେ । ସେ ପିଲାବେଳୁ ହିଁ ଜ୍ଞାନ ପ୍ରାପ୍ତ ପାଇଁ ବଣକୁ ଚାଲି ଯାଇଥିଲେ । ସେ ପରୀକ୍ଷିତଙ୍କୁ ଶ୍ରୀମଦ ଭାଗବତ ଶୁଣେଇଥିଲେ । ଶୁକଦେବ, ବ୍ୟାସଙ୍କଠାରୁ ମହାଭାରତ ପଢ଼ିଥିଲେ ଏବଂ ତାହାକୁ ଦେବତା ମାନଙ୍କୁ ଶୁଣାଇଥିଲେ । ସେ କମ ବୟସରେ ହିଁ ବ୍ରହ୍ମଲୀନ ହୋଇଯାଇଥିଲେ । ଐତିହାସିକ କାହାଣୀ ଶୁକଦେବ ମହର୍ଷି ବେଦ ବ୍ୟାସଙ୍କ ପୁତ୍ର ଥିଲେ ଏବଂ ସେ 12 ବର୍ଷ ପର୍ଯ୍ୟନ୍ତ ନିଜ ମାତାଙ୍କ ଗର୍ଭରେ ରହିଥିଲେ । ଭଗବାନ ଶିବ, ମାତା ପାର୍ବତୀଙ୍କୁ ଅମର କଥା ଶୁଣାଉଥିଲେ । ମାତା ପାର୍ବତୀଙ୍କୁ କଥା ଶୁଣି ଶୁଣି ନିଦ ଆସି ଯାଇଥିଲା ଏବଂ ତାଙ୍କ ଜାଗାରେ ସେଠାରେ ବସିଥିବା ଶୁକ ହୁଙ୍କାରୀ ଭର୍ତ୍ତି କରିବା ପ୍ରାରମ୍ଭ କରିଦେଇଥିଲେ । ଯେତେବେଳେ ଭଗବାନ ଶିବଙ୍କୁ ଏହି ବିଷୟରେ ଜ୍ଞାତ ହେଲା , ସେତେବେଳେ ସେ ଶୁକଙ୍କୁ ମାରିବା ପାଇଁ ଦୌଡିଥିଲେ ଏବଂ ତାଙ୍କ ପଛରେ ନିଜ ତ୍ରିଶୁଳ ଛାଡିଥିଲେ । ଶୁକ ନିଜ ଜୀବନ ବଞ୍ଚାଇବା ପାଇଁ ତିନି ଲୋକରେ ଦୌଡ଼ିବାକୁ ଲାଗିଲେ, ଦୌଡ଼ି-ଦୌଡ଼ି ସେ ବ୍ୟାସଙ୍କ ଆଶ୍ରମକୁ ଆସିଥିଲେ ଏବଂ ସୁକ୍ଷ୍ମ ରୂପ ବନେଇ ତାଙ୍କ ପତ୍ନୀଙ୍କ ମୁଖ ମଧ୍ୟକୁ ପଶିଗଲେ । ସେଠାରେ ସେ ତାଙ୍କ ଗର୍ଭ ମଧ୍ୟରେ ରହିଗଲେ । ଏହା କୁହାଯାଏ କି, ସେ 12 ବର୍ଷ ପର୍ଯ୍ୟନ୍ତ ଗର୍ଭ ବହାରକୁ ବାହାରିଲେ ନାହିଁ । ଯେତେବେଳେ ଭଗବାନ ଶ୍ରୀ କୃଷ୍ଣ ସ୍ୱୟଂ ଆସି ତାଙ୍କୁ ଆଶ୍ୱସନା ଦେଲେ କି, ବାହାରକୁ ବାହାରିବା ପରେ ତୁମ ଉପରେ ମାୟାର ପ୍ରଭାବ ପଡିବ ନାହିଁ । ତା 'ପରେ ସେ ଗର୍ଭରୁ ବାହାରିଲେ ଏବଂ ବ୍ୟାସଙ୍କ ପୁତ୍ର ବୋଲି କୁହାଗଲା । ଗର୍ଭରେ ହିଁ ତାଙ୍କୁ ବେଦ, ଉପନିଷଦ, ଦର୍ଶନ ଏବଂ ପୁରାଣ ଆଦିର ସମ୍ୟକ ଜ୍ଞାନ ହୋଇଯାଇଥିଲା । ଜନ୍ମ ନେବା ପରେ ସେ ବାଲ୍ୟ ଅବସ୍ଥାରେ ତପ ହେତୁ ବଣ ପାଖକୁ ଦୌଡ଼ିଲେ । ତାଙ୍କୁ ସଂସାରକୁ ବିରକ୍ତ ଭାବନା ଥିଲା । ପରନ୍ତୁ ବାତ୍ସଲ୍ୟ ଭାବରେ କାନ୍ଦି ବ୍ୟାସ ମଧ୍ୟ ତାଙ୍କ ପଛରେ ଦୌଡିଥିଲେ । ମାର୍ଗରେ ଏକ ଜଳାଶୟରେ କିଛି କନ୍ୟାମାନେ ସ୍ନାନ କରୁଥିଲେ, ସେମାନେ ଯେତେବେଳ ଶୁକଦେବଙ୍କୁ ଦେଖିଲେ ତ ନିଜ ଅବସ୍ଥାକୁ ଧ୍ୟାନ ନ ଦେଇ ଶୁକଦେବଙ୍କ ଆଶୀର୍ବାଦ ନେଇଥିଲେ । କିନ୍ତୁ ଯେତେବେଳ ଶୁକଦେବଙ୍କ ପଛେ ମୋହରେ ପଡିଲେ ସେତେବେଳେ ବ୍ୟାସ ସେଠାରେ ପହଞ୍ଚିଲେ । ତାହାପରେ ସମସ୍ତ କନ୍ୟା ଶାନ୍ତ ହୋଇଗଲେ । ଏହି ସାଂସାରିକ ବିରକ୍ତିରେ ଶୁକଦେବ ତପର ପ୍ରାରମ୍ଭ କରିଥିଲେ । ଯେଉଁ ଜାଗାରେ ଶୁକଦେବ ବ୍ରହ୍ମଲୀନ ହୋଇଥିଲେ ବର୍ତ୍ତମାନ ସମୟରେ ସେହି ଜାଗା ହରିୟାଣାରେ କୈଥଳର ଗ୍ରାମ ସଜୁମାରେ ରହିଛି ।
ଭୀମସେନ ଚୌଧୁରୀ  (ଜନ୍ମ: ୩ ଜୁନ ୧୯୬୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭୀମସେନ ୧୯୬୨ ମସିହାର ଜୁନ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମଚନ୍ଦ୍ର ଚୌଧୁରୀ ଓ ପତ୍ନୀଙ୍କ ନାମ କୁମୁଦୁନୀ ଚୌଧୁରୀ । ରାଜନୈତିକ ଜୀବନ ଭୀମସେନ ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ପୂର୍ବରୁ ସେ ଭାରତୀୟ ଜନତା ପାର୍ଟିରେ ସକ୍ରିୟ ଥାଇ ଥରେ ବିଧାୟକ ହୋଇଥିଲେ ଏବଂ ବିଜେଡିରେ ଯୋଗ ଦେବା ପୂର୍ବରୁ କଂଗ୍ରେସରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ଗଣେଶରାମ ନାହାକ ଓଡ଼ିଆ ଭାଷାର ଜଣେ ଜୀବନୀ ଏବଂ ଭ୍ରମଣ ସାହିତ୍ୟ ଲେଖକ । ତାଙ୍କଦ୍ୱାରା ରଚିତ ପଶ୍ଚିମ ଓଡ଼ିଶାର ବରପୁତ୍ର ଲେଖା ପାଇଁ ତାଙ୍କୁ ୨୦୧୪ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ସେ ୨୦୧୭ ମସିହାରେ ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦର ସଦସ୍ୟ ମଧ୍ୟ ଥିଲେ । ଏଥିରେ ସେ ସମ୍ବଲପୁର ଜିଲ୍ଲାକୁ ପ୍ରତିନିଧିତ୍ୱ କରିଥିଲେ ।
ରାମଚନ୍ଦ୍ର ପ୍ରହରାଜ  (୧୯ ଅପ୍ରେଲ ୧୯୨୦ - ୪ ମାର୍ଚ୍ଚ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମଚନ୍ଦ୍ର ପ୍ରହରାଜ ୧୯୨୦ ମସିହାର ଅପ୍ରେଲ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଙ୍ଗାଧର ପ୍ରହରାଜ ଓ ପତ୍ନୀଙ୍କ ନାମ ଚଞ୍ଚଳା ଦେବୀ । ରାଜନୈତିକ ଜୀବନ ରାମଚନ୍ଦ୍ର ପ୍ରହରାଜ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାମଚନ୍ଦ୍ର ପ୍ରହରାଜ ୧୯୯୯ ମସିହାର ମାର୍ଚ୍ଚ ୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
ଲାଙ୍ଗରହାନ୍ସ ସେଲ ହିଷ୍ଟିଓସାଇଟୋସିସ   ହେଉଛି ହାଡ଼ ମଜ୍ଜାରେ ଥିବା ଲାଙ୍ଗରହାନ୍ସ ପ୍ରତିରକ୍ଷା କୋଷମାନଙ୍କର ଏକ ଅସ୍ୱାଭାବିକ ବୃଦ୍ଧି, ଯାହା ଚର୍ମ ଏବଂ ଅନ୍ୟ ଅଙ୍ଗକୁ ସ୍ଥାନାନ୍ତରିତ ହୁଏ । ସେମାନେ ଏକ ପ୍ରକାର ଅର୍ବୁଦ ସୃଷ୍ଟି କରିପାରନ୍ତି, ଯାହା ଗ୍ରାନୁଲୋମା ଭାବରେ ପରିଚିତ । ଏହାର ଲକ୍ଷଣ ଚର୍ମ କିମ୍ବା ହାଡରେ ଦେଖାଯାଏ, ଜ୍ୱର, ଓଜନ ହ୍ରାସ, ମଧୁମେହ ଇନସିପିଡସ୍ କିମ୍ବା ଥକ୍କା ଅନୁଭୁତ ହୋଇପାରେ । ଏହି ରୋଗ ଏମଏ‌ପି କାଇନେଜ   ମ୍ୟୁଟେସନ ହେତୁ ହୋଇଥାଏ  ଏହା ହିଷ୍ଟିଓସାଇଟୋସେସ ନାମକ ସିଣ୍ଡ୍ରୋମ ଦଳର ଏକ ଅଂଶ ଯେଉଁଥିରେ ବହୁ ସଂଖ୍ୟକ ହିଷ୍ଟୋସାଇଟ୍ସ  (ଡେଣ୍ଡ୍ରାଇଟିସ୍ କୋଷ ପାଇଁ ଏକ ପୁରୁଣା ଶବ୍ଦ) ଥବା ଦେଖାଯାଏ  । ଡାକ୍ତରୀ ଇମେଜିଙ୍ଗ ଏବଂ ବାୟୋପ୍ସି ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ। ରକ୍ତ ପରୀକ୍ଷାରେ ସ୍ୱଳ୍ପ ଲୋହିତ ରକ୍ତ କଣିକା, ଏବଂ ବେଳେବେଳେ କମ୍ ଧଳା ରକ୍ତ କଣିକା ଏବଂ କମ୍ ପ୍ଲାଟେଲେଟ୍ ଥିବା ଦେଖାଯାଏ  ଅନେକ ଏହାକୁ କର୍କଟ ରୋଗର ଏକ ରୂପ ବୋଲି ବିବେଚନା କରନ୍ତି, ତଥାପି କିଛି ମତଭେଦ ରହିଛି। ବିନା ଚିକିତ୍ସାରେ ଅନେକ ମାମଲାଗୁଡ଼ିକ ସ୍ୱତଃ ସମାଧାନ ହୋଇପାରେ । ଚିକିତ୍ସା ବିକଳ୍ପଗୁଡ଼ିକରେ ଅସ୍ତ୍ରୋପଚାର, ବିକିରଣ ଚିକିତ୍ସା କିମ୍ବା କେମୋଥେରାପିର କିଛି ମିଶ୍ରଣ ହୋଇପାରେ । ପ୍ରତି ୧୦୦,୦୦୦ ଲୋକରେ ଏହି ରୋଗ ପ୍ରାୟ ୧ରୁ ୨ଜଣଙ୍କୁ ପ୍ରଭାବିତ କରେ । ଅଧିକାଂଶ ମାମଲା ପିଲାଦିନରୁ ଆରମ୍ଭ ହୁଏ; ଯଦିଓ ବୟସ୍କମାନେ ମଧ୍ୟ ପ୍ରଭାବିତ ହୋଇପାରନ୍ତି । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ହିସପାନିକ ଲୋକମାନେ ଅଧିକ ପ୍ରଭାବିତ ହୁଅନ୍ତି । ଖ୍ରୀଷ୍ଟପୂର୍ବ ୯୦୦-୭୯୦ମସିହାର ମମିରେ ଏହି ରୋଗର ପ୍ରମାଣ ମିଳିଛି । ପୂର୍ବରୁ ଏହି ରୋଗ  "ହିଷ୍ଟୋସିସ୍ଟୋସିସ୍ ଏକ୍ସ"  ଭାବରେ ଜଣାଶୁଣା । ଉପ ପ୍ରକାରରେ କ୍ରନିକ୍ ମଲ୍ଟିଫୋକାଲ୍ ଏଲସିଏଚ ଅନ୍ତର୍ଭୁକ୍ତ, ଯାହା ପୂର୍ବରୁ  "ହ୍ୟାଣ୍ଡ - ଶୁଲର୍ - ଖ୍ରୀଷ୍ଟିଆନ ରୋଗ"  ଭାବରେ ଜଣାଶୁଣା, ୟୁନିଫୋକାଲ୍, ପୂର୍ବ ନାମ  "ଇଓସିନୋଫିଲିକ୍ ଗ୍ରାନୁଲୋମା"  ଭାବରେ ଜଣାଶୁଣା, ମଲ୍ଟିଫୋକାଲ୍ ମଲ୍ଟି ସିଷ୍ଟମର ପୂର୍ବନାମ  "ଲେଟରର୍-ସିୱେ ରୋଗ"  ଏବଂ ହାସିମୋଟୋ- ପ୍ରିଜକର ରୋଗ ଭାବରେ ଜଣାଶୁଣା ।
ଗୁଗଲ ମ୍ୟାପ୍ସ ଗୁଗଲ କମ୍ପାନୀଦ୍ୱାରା ନିର୍ମିତ ଏକ ଡେସ୍କଟପ ୱେବ ବେସ୍ଡ଼ ମ୍ୟାପିଙ୍ଗ ସେବା ଯାହା ସାହାଯ୍ୟରେ ମଣିଷ ଘରେ ବସି ନିଜ ଅଖ ପାଖ ଜିନିଷ ସହଜରେ ଜାଣିପାରେ ଏବଂ ନୂଆ ନୂଆ ଜିନିଷ ମାନଚିତ୍ରରେ ଅଙ୍କନ କରିପାରେ । ଗୁଗଲ ମ୍ୟାପ୍ସ ପ୍ରଥମ କରି ଏକ ++ରେ ତିଆରି ପ୍ରୋଗ୍ରାମ ଭାବେ ତିଆରି ହୋଇଥିଲା ଏବଂ ଏହାକୁ ଲାର୍ସ ଓ ଜେନ୍ସ ଏଇଲସ୍ଟ୍ରପ୍ ରସମୁସେନ ହ୍ୱେର ଟୁ ଟ୍ରକ୍ନୋଲୋଜିସଠାରେ ଡିଯାଇନ କରିଥିଲେ । ଅକ୍ଟୋବର ୨୦୦୪ରେ ଗୁଗଲ ଏହାକୁ ଅକ୍ତିଆର କରି ନେଇଥିଲା ଏବଂ ଏହାକୁ ଏକ ୱେବ ଆପ୍ଲିକେସନରେ ପରିବର୍ତ୍ତନ କରାଇ ଥିଲା । ଗୁଗଲ ମ୍ୟାପ୍ସର ସାଟେଲାଇଟ ଭିଉକୁ ବ୍ୟବହାର କରି ପୃଥିବୀ ପୃଷ୍ଟର ଫଟୋ ଉଡନ୍ତା ଉଡାଯାହାଜ କିମ୍ବା ସାଟେଲାଇଟରୁ ଉଠାଯାଇଥାଏ । ବର୍ତ୍ତମାନ ଥିବା ଏହା ସାଟେଲାଇଟ ଭିଉଗୁଡ଼ିକ ତିନି ବର୍ଷରୁ ଅଧିକ ପୁରୁଣା ନୁହଁ । ବର୍ତ୍ତମାନ ଉପଲବ୍ଧ ଥିବା ୱେବ ଆପ୍ଟି ୨୦୧୩ରେ ସାଧାରଣ ଜନତାଙ୍କ ପାଇଁ ଛଡା ଯାଇଥିଲା । ଏହା ସହିତ ଏହାର କ୍ଲାସିକ୍ ଭର୍ସନ ମଧ୍ୟ ଉପଲବ୍ଧ ଅଛି ।
ବିଜୟ ନାୟକ  (ଜନ୍ମ: ୧୦ ଅପ୍ରେଲ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ବିଜୟ ନାୟକ ୧୯୪୯ ମସିହାର ଅପ୍ରେଲ ମାସ ୧୦ ତାରିଖରେ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ମନମୋହନ ନାୟକ । ତାଙ୍କ ଶିକ୍ଷାଗତ ଯୋଗ୍ୟତା ମାଟ୍ରିକ୍ ପାଶ୍ । ସେ ବାସନ୍ତୀଲତା ନାୟକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଓ ଦୁଇଟି ଝିଅ ଅଛନ୍ତି । ରାଜନୈତିକ ଜୀବନ ବିଜୟ ନାୟକ ପ୍ରଥମେ ଜଣେ ସରପଞ୍ଚ ଭାବରେ ୧୯୭୧ ମସିହାରେ ନିର୍ବାଚିତ ହୋଇଥିଲେ । ଅଧୁନା ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାର ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ବିଧାନ ସଭାରେ ସେ ସମୁଦାୟ ୫୮,୪୬୭ ଖଣ୍ଡ ଭୋଟ ପାଇ ବିଜୟୀ ହୋଇଥିଲେ । ୨ୟ ସ୍ଥାନରେ ଥିବା ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଅମିୟ କୁମାର ମହାପାତ୍ର ସମୁଦାୟ ୫୦,୮୫୪ ଭୋଟ ପାଇଥିଲେ । ଏହି ବିଧାନ ସଭାରେ ସେ ୨୦୦୯ ମସିହାରୁ ୨୦୧୪ ମସିହାଯାଏଁ କାର୍ଯ୍ୟ କରିଥିଲେ ।
ଶାମସାବାଦ, ଫାରୁଖାବାଦ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଆଗ୍ର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାମସାବାଦ, ଫାରୁଖାବାଦ ୨୭.୫୩୭୩ ଉତ୍ତର ଅକ୍ଷାଂଶ ଓ ୭୯.୪୩୬୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାମସାବାଦ, ଫାରୁଖାବାଦ ସହରର ମୋଟ ଜନସଂଖ୍ୟା ୨୭୨୬୦ ଅଟେ । ସେଥି ମଧ୍ୟରୁ ୫୨.୯୯% ଜଣ ପରୁଷ ହୋଇଥିବା ବେଳେ ୪୭.୦୧% ଜଣ ନାରୀ ଅଟନ୍ତି । ଶାମସାବାଦ, ଫାରୁଖାବାଦର ସାକ୍ଷରତା ହାର ୫୧.୭୨% ଅଟେ । ଏହା ଜାତୀୟ ହାରଠାରୁ ୧୩.୧୨% ପ୍ରତିଶତ କମ ଅଟେ । ସେଥିରୁ ୩୧.୯୩% ପ୍ରତିଶତ ପୁରୁଷ ଓ ୧୯.୮୦% ନାରୀ ଅଟନ୍ତି । ୧୮.୩୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାମସାବାଦ, ଫାରୁଖାବାଦର ସରକାରୀ ଭାଷା ଅଟେ ।
କୋଥାଗୁଡେମ୍ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଖମ୍ମମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋଥାଗୁଡେମ୍ ସହରର ମୋଟ ଜନସଂଖ୍ୟା ୭୯୭୨୭ ଅଟେ । ସେଥି ମଧ୍ୟରୁ ୪୯.୫୫% ଜଣ ପରୁଷ ହୋଇଥିବା ବେଳେ ୫୦.୪୫% ଜଣ ନାରୀ ଅଟନ୍ତି । କୋଥାଗୁଡେମ୍ର ସାକ୍ଷରତା ହାର ୬୯.୮୪% ଅଟେ । ଏହା ଜାତୀୟ ହାରଠାରୁ -୫.୦୦% ପ୍ରତିଶତ କମ ଅଟେ । ସେଥିରୁ ୩୮.୧୭% ପ୍ରତିଶତ ପୁରୁଷ ଓ ୩୧.୬୮% ନାରୀ ଅଟନ୍ତି । ୧୦.୨୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ କୋଥାଗୁଡେମ୍ର ସରକାରୀ ଭାଷା ଅଟେ ।
ଶେ‌‌ଗାଓଁ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ବୁଲ୍ଦନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶେ‌‌ଗାଓଁ ୨୦.୭୯୩୨ ଉତ୍ତର ଅକ୍ଷାଂଶ ଓ ୭୬.୬୯୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୭୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶେ‌‌ଗାଓଁ ସହରର ମୋଟ ଜନସଂଖ୍ୟା ୫୨୪୧୮ ଅଟେ । ସେଥି ମଧ୍ୟରୁ ୫୧.୬୩% ଜଣ ପରୁଷ ହୋଇଥିବା ବେଳେ ୪୮.୩୭% ଜଣ ନାରୀ ଅଟନ୍ତି । ଶେ‌‌ଗାଓଁର ସାକ୍ଷରତା ହାର ୭୨.୫୧% ଅଟେ । ଏହା ଜାତୀୟ ହାରଠାରୁ -୭.୬୭% ପ୍ରତିଶତ କମ ଅଟେ । ସେଥିରୁ ୪୦.୫୨% ପ୍ରତିଶତ ପୁରୁଷ ଓ ୩୧.୯୯% ନାରୀ ଅଟନ୍ତି । ୧୪.୩୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଶେ‌‌ଗାଓଁର ସରକାରୀ ଭାଷା ଅଟେ ।
ଇଟାନର୍ସେପ୍ଟ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଏନ୍ବ୍ରେଲ୍, ଏକ ଔଷଧ ଯାହା ରିଉମାଟଏଡ୍ ଆର୍ଥ୍ରାଇଟିସ, କିଶୋର ଇଡିଓପାଥିକ ଗଣ୍ଠି ପ୍ରଦାହ, ସୋରିଆଟିକ ଗଣ୍ଠି ପ୍ରଦାହ, ପ୍ଲେକ୍ ସୋରିୟାସିସ୍ ଏବଂ ଆଙ୍କିଲୋଜିଙ୍ଗ ସ୍ପଣ୍ଡିଲାଇଟିସ ଭଳି ଅଟୋମ୍ୟୁମ୍ୟୁନ୍ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକ୍ସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ଦିଆଯାଇଥିବା ସ୍ଥାନରେ ଏବଂ ସଂକ୍ରମଣ ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କର୍କଟ, ହୃଦ୍‌ପାତ, ଡିମାୟେଲିନେଟିଙ୍ଗ ରୋଗ, ଆଲର୍ଜି ପ୍ରତିକ୍ରିୟା ଏବଂ ପାନସାଇଟୋପେନିଆ ହୋଇପାରେ । ଗର୍ଭାବସ୍ଥାରେ ଏହାର ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଟିଏନଏଫ ଅବରୋଧକାରୀ ଔଷଧ ଯାହା ଟ୍ୟୁମର ନେକ୍ରୋସିସ୍ ଫ୍ୟାକ୍ଟର୍  କୁ ଅବରୋଧ କରିଥାଏ  ଏହା ରିକମ୍ବିନାଣ୍ଟ ଡିଏନଏ କୌଶଳରେ ପ୍ରସ୍ତୁତ ଏକ ମୋନୋକ୍ଲୋନାଲ ଆଣ୍ଟିବଡି । ଯୁକ୍ତରାଷ୍ଟ୍ରରେ୧୯୯୮ ମସିହାରେ ଏବଂ ୟୁରୋପରେ ୨୦୦୦ ମସିହାରେ ଇଟାନର୍ସେପ୍ଟ ଡାକ୍ତରୀ ବ୍ୟବହାର ପାଇଁ ବ୍ୟବ‌ହୃତ ହୋଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହା ଆଡାଲିମୁମାବ ବଦଳରେ ଦେବାକୁ ଲିଖିତ ଅଛି ।ଯୁକ୍ତରାଜ୍ୟରେ ୪ ସପ୍ତାହର ଔଷଧ ଖର୍ଚ୍ଚ ୨୦୨୧ ପ୍ରାୟ ୭୧୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫,୭୦୦ ଡଲାର ଅଟେ ।
ବେଙ୍ଗ ଏକ ଉଭୟଚର ପ୍ରାଣୀ ଅଟେ ଯିଏ ଜଳ ଓ ସ୍ଥଳ ଉଭୟ ସ୍ଥାନରେ ରହିପାରେ । ଏହା ଏକ ଶୀତରକ୍ତୀ ପ୍ରାଣୀ ଅଟେ ଅର୍ଥାତ ଏହାର ଶରୀରର ତାପମାନ ବାତାବରଣ ତାପମାନ ଅନୁଶାରେ ଛାଲିଥାଏ । ଶିତକାଳରେ ଥଣ୍ଡାରୁ ବଞ୍ଚିବା ପାଇଁ ବର୍ଷାପାଣିରେ ଜମିରହିଥିବା କାଦୁଅ ଆଦି ସ୍ଥାନରେ ଦୁଇ ଫୁଟ ଭିତର ପର୍ଯ୍ୟନ୍ତ ଖୋଳି ସେଠାରେ ବାସ କରିଥାଏ, ଏହା ସହିତ କିଛି ଖାଦ୍ୟ ମଧ୍ୟ ଖାଇ ନଥାଏ । ଏହି ପକ୍ରୀୟାକୁ ଶୀତନିଦ୍ରା କିମ୍ବା  "ଶୀତସୁଷୁପ୍ତାବସ୍ଥା"  କୁହାଯାଏ । ଏହିପ୍ରକାର କ୍ରୀୟା ଗରମ ଦିନେ ମଧ୍ୟ ହୋଇଥାଏ । ଗ୍ରୀଷ୍ମକାଳରେ ଏହି ପକ୍ରୀୟାକୁ ଗ୍ରୀଷ୍ମୀୟ ଅବସ୍ଥା କିମ୍ବା  "ଗ୍ରୀଷ୍ମସୁଷୁପ୍ତାବସ୍ଥା"  କୁହାଯାଏ । ବେଙ୍ଗର ଚାରୋଟି ଗୋଡ ରହିଥାଏ । ପଛ ଦୁଇ ଗୋଡ ଆଗ ଦୁଇ ଗୋଡଠାରୁ ବଡ଼ ହୋଇଥାଏ, ସେଥିପାଇଁ ସେ ଅଧିକ ଲମ୍ବା ପର୍ଯ୍ୟନ୍ତ ଡେଇଁପାରେ । ଆଗ ଦୁଇ ପାଦରେ ଚାରି-ଚାରି ଆଙ୍ଗୁଠି ଓ ପଛ ପାଦରେ ପାଞ୍ଚ-ପାଞ୍ଚ ଆଙ୍ଗୁଠି ରହିଥାଏ, ଯାହା ତାକୁ ପହଁରିବାରେ ସାହାଯ୍ୟ କରିଥାଏ । ବେଙ୍ଗର ଆକାର ସାଧାରଣତଃ ୯.୮ ମିଲିମିଟର  (୦.୪ ଇଞ୍ଚ)ରୁ ୩୦ ସେଣ୍ଟିମିଟର  (୧୨ ଇଞ୍ଚ) ପର୍ଯ୍ୟନ୍ତ ହୋଇଥାଏ  । ଅଣ୍ଡିରା ବେଙ୍ଗ ମାଇ ବେଙ୍ଗଠାରୁ ଆକାରରେ ଛୋଟ ହୋଇଥାଏ । ବେଙ୍ଗର ତ୍ୱଚାରେ ନିସୃତ ବିଷ ରହିଥାଏ, ପରନ୍ତୁ ସେମାନେ ଶିକାରୀ ସ୍ତନ୍ୟପାୟୀ, ପକ୍ଷୀ ତଥା ସାପମାନଙ୍କଠାରୁ ଏମାନଙ୍କ ସୁରକ୍ଷା କରି ପାରନ୍ତି ନାହିଁ । ଏକ ପ୍ରାପ୍ତ ବାୟସ୍କ ବେଙ୍ଗର ଶରୀରରେ ଏକ କଠୋର ଶରୀର, ବାହାରି ପଡିଥିବା ଆଖି, ଅଗ୍ରବର୍ତ୍ତୀ-ଲାଗିଥିବା ଜିଭ ଆଖି, ତଳ ଆଡକୁ ଓହଳି ଥିବା ଅଙ୍ଗ ଏବଂ ବିନା ଲାଞ୍ଜ ଯୁକ୍ତ ଶରୀର ରହିଥାଏ  ଲାଞ୍ଜ ଯୁକ୍ତ ବେଙ୍ଗକୁ ଛାଡି  । ବେଙ୍ଗ ମଧ୍ୟରେ ଗ୍ରନ୍ଥିର ଚମଡା ରହିଥାଏ, ଯାହା ଅରୁଚୀକରଠାରୁ ଆରମ୍ଭ ହୋଇ ବିଷାକ୍ତ ହୋଇଥାଏ । ବୟସ୍କ ବେଙ୍ଗ ସତେଜ ପାଣିରେ ଏବଂ ଶୁଖିଲା ସ୍ଥଳରେ ରହିଥାଏ; କିଛି ପ୍ରଜାତିମାନଙ୍କୁ ଭୂମୀଗତ କିମ୍ବା ଗଛରେ ରହିବା ପାଇଁ ଅନୁକୂଳିତ କରାଯାଏ । ବେଙ୍ଗକୁ ମନୁଷ୍ୟଦ୍ୱାରା ଭୋଜନ ରୂପେ ମହତ୍ତ୍ୱ ଦିଆଯାଏ ଏବଂ ସାହିତ୍ୟ, ପ୍ରତୀକବାଦ ଓ ଧର୍ମରେ ବହୁ ସାଂସ୍କୃତିକ ଭୂମିକା ରହିଥାଏ । ଶରୀର ଓ ଆକୃତି ବିଜ୍ଞାନ ବେଙ୍ଗର କୌଣସି ଲାଞ୍ଜ ନଥାଏ, ଲାର୍ବାକୁ ଛାଡି ଏବଂ ଅଧିକାଂଶ ବେଙ୍ଗଙ୍କର ଲମ୍ବା ଗୋଡ଼ ଥାଏ, ଲମ୍ବା ତୀକ୍ଷଣ ହାଡ଼ ସହିତ, ଜାଲି, ପଞ୍ଝା, ବଡ଼ ଆଖି ଏବଂ ଚିକ୍କଣ ତ୍ୱଚା ରହିଛି । ସେମାନଙ୍କ ପାଖେ ଛୋଟ ଛୋଟ ମେରୁହାଡ଼ ରହିଛି ଯେଉଁଥିରେ 10ରୁ ଅଧିକ ମୁକ୍ତ ମେରୁହାଡ଼ ଓ ଟେଲବୋନ ରହିନାହିଁ । ଅନ୍ୟ ଉଭୟଚର ମାନଙ୍କ ପରି, ଅମ୍ଳଜାନ ନିଜର ଅତ୍ୟଧିକ ପାରଗମ୍ୟ ତ୍ୱଚାରୁ ଅତିକ୍ରମ କରିପାରେ । ଏହି ଆକସ୍ମିକ ବିଶେଷତା ସେମାନଙ୍କୁ ନିଜ ତ୍ୱଚା ମାଧ୍ୟମରେ ପବନ ପର୍ଯ୍ୟନ୍ତ ପହଞ୍ଚି ବିନା ସ୍ଥାନରେ ତିଆରି ହୋଇ ରହିବାର ଅନୁମତି ପ୍ରଦାନ କରିଥାଏ । ତ୍ୱଚା ପାଇଁ ଶ୍ୱାସ-ପ୍ରଶ୍ୱାସ ଅଙ୍ଗ ରୂପେ ସେବା କରିବା ପାଇଁ ଏହିକୁ ନରମ ରହିବାକୁ ପଡିବ । ଏହା ବେଙ୍ଗକୁ ବିଭିନ୍ନ ପଦାର୍ଥ ପ୍ରତି ସମ୍ବେଦନ ଶୀଳ ବନେଇଥାଏ ଯାହାକୁ ସେ ପର୍ଯ୍ୟବରଣରେ ସାମ୍ନା କରିପାରେ , ଯେଉଁଥିରୁ କିଛି ବିଷାକ୍ତ ହୋଇପାରେ ଏବଂ ପାଣିରେ ବିଘଟିତ ହୋଇ ପାରନ୍ତି । ଇତିହାସ ଅନ୍ୟ ଉଭୟଚର ପ୍ରାଣୀ ମାନଙ୍କ ପରି, ଏକ ବେଙ୍ଗର ଜୀବନ ଚକ୍ର ସାଧାରଣତଃ ଏକ ଅଣ୍ଡା ସହିତ ପାଣିରେ ଆରମ୍ଭ ହୋଇଥାଏ ଯାହା ତରଳ ପଦାର୍ଥ ମାନ ସହିତ ଏକ ଡିମ୍ବକରେ ହୋଇଥାଏ, ଯାହାକୁ ସାଧାରଣତଃ ରେଡ଼ପୋଲ ବୋଲି କୁହାଯାଏ । ଆଗତ ବୃଦ୍ଧି ପରେ ଯାହାଦ୍ୱାରା ଏହାର ଅଙ୍ଗ ଓ ଫୁସଫୁସରେ ବିକଶିତ ହୋଇଥାଏ । ପରେ ଏହା ଏକ ଲଘୁ, ବାୟୁ-ଶ୍ୱାସ ବେଙ୍ଗ ରୂପେ ପାଣି ଛାଡିବାରେ ସକ୍ଷମ ଅଟେ । ଦୁଇ ମୁଖ୍ୟପ୍ରକାରର ପ୍ରଜନନ ବେଙ୍ଗ, ଲମ୍ବା ସମୟ ପର୍ଯ୍ୟନ୍ତ ପ୍ରଜନନ ଓ ବିସ୍ଫୋଟକ ପ୍ରଜନନରେ ହୋଇଥାଏ । ପୂର୍ବେ ଅଧିକାଂଶ ପ୍ରଜାତୀ ମାନଙ୍କଦ୍ୱାରା ନିଜର କରାଯାଇଥିଲା, ବୟସ୍କ ବେଙ୍ଗ ବର୍ଷର କିଛି ସମୟରେ ଏକ ପୋଖରୀ କିମ୍ବା ଝରଣାରେ ପ୍ରଜନନ ପାଇଁ ଏକାଠି ହୁଅନ୍ତି । ବିସ୍ଫୋଟକ ପ୍ରଜନନ ରେ, ପରିପକ୍ୱ ବୟସ୍କ ବେଙ୍ଗ ଏକ ନିଶ୍ଚିତ କ୍ଷେତ୍ରରେ ହେଉଥିବା ବର୍ଷା ହେଉଥିବା କିଛି ସ୍ଥାନରେ ପ୍ରଜନନ ପ୍ରକ୍ରିୟା ପାଇଁ ପହଞ୍ଚିଥାନ୍ତି । ଏହି ବେଙ୍ଗ ମାନଙ୍କ ମଧ୍ୟରେ ସମ୍ଭୋଗ ଯଥାଶୀଘ୍ର ହୋଇଥାଏ ଏବଂ ଏମାନଙ୍କ ବୃଦ୍ଧିର ଗତି ଅତ୍ୟନ୍ତ ଶୀଘ୍ର ହୋଇଥାଏ ।
ଜାନକୀ ମନ୍ଦିର  ନେପାଳୀ:           ନେପାଳରେ ଥିବା ଏକ ହିନ୍ଦୁ ମନ୍ଦିର ଯାହା ହିନ୍ଦୁ ଦେବୀ ସୀତାଙ୍କ ନାମରେ ସମର୍ପିତ ହୋଇଛି । ଏହି ମନ୍ଦିର ହିନ୍ଦୁ ଓ ନେପାଳୀ ସ୍ଥାପତ୍ୟର ଏକ ନିଦର୍ଶନ । ଉଜ୍ଜ୍ୱଳ ଶୁଭ୍ର ରଙ୍ଗର ଏହି ମନ୍ଦିର ୧୪୮୦ ବର୍ଗ ମିଟର ସ୍ଥାନ ଉପରେ ପୁରାତନ ନେପାଳରେ ହିନ୍ଦୁ ରାଜ୍ୟର ମିଶ୍ରିତ ଶୈଳୀରେ ତିଆରି ହୋଇଛି । ଏହା ଏକ ତିନି ମହଲା ଗଠନ ଯାହା ସମ୍ପୂର୍ଣ୍ଣ ରୂପେ ପ୍ରସ୍ତର ଓ ଶଙ୍ଖମର୍ମର ପଥରରେ ତିଆରି ହୋଇଛି । ମନ୍ଦିରରେ ଷାଠିଏ ବଖରା ଅଛି ଯେଉଁଥିରେ ନେପାଳୀ ପତାକା, ରଙ୍ଗୀନ କାଚ, ଖୋଦେଇ ଓ ପେଣ୍ଟିଙ୍ଗ ସାଜସଜ୍ଜା ସହିତ ଜାଲିଦାର ଖିଡ଼ିକୀ ଓ ବୁରୁଜ ଅଛି । ରାମାୟଣର କିମ୍ବଦନ୍ତୀ ଅନୁସାରେ ଜନକ ବିଦେହର  (ଏବେକାର ଜନକପୁରା) ରାଜା ଥିଲେ  । ତାଙ୍କର କନ୍ୟା ସୀତା ବା ଜାନକୀ ନିଜ ସ୍ୱୟମ୍ବରରେ ଅଯୋଧ୍ୟାର ରାମଙ୍କୁ ପତି ରୂପେ ଚୟନ କରିଥିଲେ । ତାଙ୍କର ବିବାହ ପାର୍ଶ୍ୱବର୍ତ୍ତୀ ଏକ ମନ୍ଦିରରେ ସମାହିତ ହୋଇଥିଲା ଯାହାକୁ ବିବାହ ମଣ୍ଡପ କୁହାଯାଏ । ଏହି ମନ୍ଦିରକୁ ଅମର ସିଂହ ଥାପା ପୁନର୍ନିର୍ମାଣ କରିଥିଲେ । ଏହାକୁ ୨୦୦୮ ମସିହାରେ ଏହାକୁ ୟୁନେସ୍କୋ ଅସ୍ଥାୟୀ ଘୋଷଣା କରିଛନ୍ତି । ଇତିହାସ ଏହି ମନ୍ଦିର ନ ଅ ଲକ୍ଷ ମନ୍ଦିର   ନାମରେ ଲୋକଙ୍କ ମଧ୍ୟରେ ଜଣାଶୁଣା । କାରଣ ଏହି ମନ୍ଦିର ତିଆରି କରିବାକୁ ନଅ ଲକ୍ଷ ଟଙ୍କା ଖର୍ଚ୍ଚ ହୋଇଥିଲା । ଟିକମ ଗଡ଼ର ରାଣୀ ବୃଷଭାନୁ ଏହି ମନ୍ଦିରକୁ ୧୯୧୦ ମସିହାରେ ତିଆରି କରେଇଥିଲେ । ଖ୍ରୀଷ୍ଟାବ୍ଦ ୧୬୫୭ରେ ସେହି ସ୍ଥାନରେ ସୀତାଙ୍କର ଏକ ସ୍ୱର୍ଣ୍ଣ ନିର୍ମିତ ପ୍ରତିମୂର୍ତ୍ତି ମିଳିଥିଲା । ତେଣୁ ଅତୀତରେ ସୀତା ସେହି ସ୍ଥାନରେ ବାସ କରୁଥିବା କୁହାଯାଏ । ସନ୍ୟାସୀ ସୁରକିଶୋର ଦାସ ସେହି ସ୍ଥାନରେ ସୀତାଙ୍କ ପ୍ରତିମୂର୍ତ୍ତି ପାଇଥିଲେ । ସୁରକିଶୋର ଦାସ ଜଣେ ସନ୍ଥ ଓ କବି ଥିଲେ ଓ ଆଧୁନିକ ଜନକପୁରାର ନିର୍ମାଣ କରିଥିଲେ । ସେ ସୀତା ଉପାସନା ଓ ଉପନିଷଦ ପ୍ରଚାରକରିଥିଲେ । କିମ୍ବଦନ୍ତୀ ଅନୁସାରେ ରାଜା ଜନକ ସେହି ସ୍ଥାନରେ ଶିବଧନୁ ପୂଜା କରୁଥିଲେ । ଛବିଶ ଅପ୍ରେଲ ୨୦୧୫ ଦିନ ନେପାଳରେ ହୋଇଥିବା ଭୂମିକମ୍ପରେ ସେହି ମନ୍ଦିର ପ୍ରଭାବିତ ହୋଇ ଆଂଶିକ ପତନ ହୋଇ କ୍ଷତିଗ୍ରସ୍ତ ହୋଇଛି । ତୀର୍ଥଯାତ୍ରୀ ପ୍ରତି ବର୍ଷ ଭାରତ, ନେପାଳ, ଓ ଶ୍ରୀଲଙ୍କା ଓ ଅନ୍ୟାନ୍ୟ ସ୍ଥାନମାନଙ୍କରୁ ତୀର୍ଥଯାତ୍ରୀମାନେ ରାମ ଜାନକୀ ମନ୍ଦିରକୁ ଆସି ରାମ ଓ ସୀତାଙ୍କୁ ପୂଜା କରନ୍ତି । ରାମ ନବମୀ, ବିବାହ ପଞ୍ଚମୀ, ଦଶଇନ  ( : ) ଓ ତିହାର ପର୍ବମାନଙ୍କରେ   ମନ୍ଦିରକୁ ଆସି ପୂଜାର୍ଚ୍ଚନା କରନ୍ତି  ।
ରାଜେନ୍ଦ୍ର ପ୍ରସାଦ ଦାସ  (୧୫ ଜୁଲାଇ ୧୯୩୦-୨୦୦୬) ଜଣେ ଓଡ଼ିଆ ସାହିତ୍ୟିକ ଥିଲେ  । ୧୯୮୮ ମସିହାରେ ଉପନ୍ୟାସ  "ଆଜି କାଲି ପଅରଦିନ"  ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ବୃତ୍ତିରେ ସେ ଜଣେ ପ୍ରତ୍ନତତ୍ତ୍ୱବିତ, ଐତିହାସିକ ଓ ଶିକ୍ଷାବିତ ଥିଲେ । ରାଜେନ୍ଦ୍ର ପ୍ରସାଦ, ୧୯୩୦ମସିହାରେ ଯାଜପୁର ଜିଲ୍ଲାର ସାମିଆଠାରେ ଜନ୍ମଗ୍ରହଣ କରିଥିଲେ । ୧୯୫୮-୬୪ ପର୍ଯ୍ୟନ୍ତ ସେ ଭାରତୀୟ ପୁରାତତ୍ତ୍ୱ ସର୍ବେକ୍ଷଣ ବିଭାଗରେ ଉପ-ଅଧିକ୍ଷକ ଭାବରେ କାର୍ଯ୍ୟ କରିଥିଲେ । ସେ  "ଉଚ୍ଚ ମାଧ୍ୟମିକ ଶିକ୍ଷା ପରିଷଦ" ର ଉପାଧକ୍ଷ ଭାବରେ ମଧ୍ୟ କାର୍ଯ୍ୟ କରିଥିଲେ । ଏତଦ ଭିନ୍ନ ସେ ଜଣେ ଇତିହାସ ଅଧ୍ୟାପକ ଥିଲେ । ୨୦୦୬ ମସିହାରେ ସେ ଇହଧାମ ତ୍ୟାଗ କରିଥିଲେ ।
ଏନୋକ୍ସାପାରିନ ସୋଡ଼ିଅମ  ଇଂରାଜୀ ଭାଷାରେ , ବିକ୍ରୟ ନାମ ଲୋଭେନ‌କ୍ସ  ଏକ ଆଣ୍ଟିକୋଆଗୁଲାଣ୍ଟ   ବା ସ୍କନ୍ଧନରୋଧୀ ଔଷଧ । ଏହା ଡିପ ଭେନ ଥ୍ରମ୍ବୋସିସ   ଓ ପଲମୋନାରି ଏମ୍ବୋଲିଜ୍ମ   ରୋଗମାନଙ୍କର ଚିକିତ୍ସା ଓ ପ୍ରତିଷେଧକ ଭାବରେ ଗର୍ଭାବସ୍ଥାରେ ଦିଆଯାଇପାରେ; କେତେକ ଅପରେଶନ କଲାବେଳେ ମଧ୍ୟ ଦିଆଯାଏ । ହୃଦ୍‌ଘାତ ଓ ଆକ୍ୟୁଟ କରୋନାରି ସିଣ୍ଡ୍ରୋମରେ  ( ବା ) ମଧ୍ୟ ଦିଆଯାଏ  । ଏହା ଚର୍ମତଳ ଇଞ୍ଜେକସନ   ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ବୃକ୍‌କ ଡାଏଲିସିସ   ବ୍ୟବ‌ହାର କଲାବେଳେ ମଧ୍ୟ ଦିଆଯାଏ । ଏନୋକ୍ସାପାରିନ ସୋଡ଼ିଅମର ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଜ୍ୱର ଓ ଗୋଡ଼ଫୁଲା   ଆଦି ଲକ୍ଷଣ ଦେଖାଯାଇପାରେ । ଲମ୍ବର ପଙ୍କଚର   କରାଯାଇଥିଲେ ରକ୍ତସ୍ରାବ ଅତ୍ୟଧିକ ହୋଇପାରେ । ଗର୍ଭାବସ୍ଥାରେ ଏହି ଔଷଧ ଶିଶୁପ୍ରତି ନିରାପଦ ରହେ । ଏହା ଅଳ୍ପ ମଲିକୁଲାର ୱେଟ   ଶ୍ରେଣୀର ଏକ ଔଷଧ । ସନ ୧୯୮୧ରେ ଏନୋକ୍ସାପାରିନ ପ୍ରଥମେ ତିଆରି ହୋଇ ସନ ୧୯୯୩ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୧.୯୦ରୁ ୧୦.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧୪.୧୩ ଆମେରିକୀୟ ଡଲାର । ହେପାରିନରୁ ଏନୋକ୍ସାପାରିନ ପ୍ରସ୍ତୁତ କରାଯାଏ ।
ଦଶରଥ ପ୍ରଧାନ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଦଶରଥ ପ୍ରଧାନ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ମହେନ୍ଦ୍ରଗିରି ପର୍ବତ, ଓଡ଼ିଶାର ସବୁଠାରୁ ଉଚ୍ଚତମ ପର୍ବତ । ଏହାକୁ ଓଡ଼ିଶାର ହିମାଳୟ କୁହାଯାଏ । ଭୌଗଳିକ ଅବସ୍ଥିତି ମହେନ୍ଦ୍ରଗିରି ପର୍ବତ, ଓଡ଼ିଶାର ଗଜପତି ଜିଲ୍ଲାର ସଦର ମହକୁମା ପାରଳାଖେମୁଣ୍ଡିଠାରେ ଅବସ୍ଥିତ । ଏହା ସମୁଦ୍ର ପତ୍ତନଠାରୁ ୪୯୯୭ଫୁଟ ଉର୍ଦ୍ଧରେ ଅବସ୍ଥିତ । ଭୌଗଳିକ ଦୃଷ୍ଟିକୋଣରୁ, ମହାନଦୀଠାରୁ ଗୋଦାବରୀ ମଧ୍ୟବର୍ତ୍ତୀ ପାର୍ବତୀୟ ଅଞ୍ଚଳ  "ମହେନ୍ଦ୍ର ଅଞ୍ଚଳ"  ଭାବରେ ଖ୍ୟାତ । ପର୍ଯ୍ୟଟକ ଆକର୍ଷଣ ମହେନ୍ଦ୍ରଗିରି ଯିବାକୁ ହେଲେ ୮ରୁ ୧୦କିମି ରାସ୍ତା ପାଦରେ ଅତିକ୍ରମ କରିବାକୁ ପଡୁଥିଲା, କିନ୍ତୁ ୨୦୨୧ ମାର୍ଚ୍ଚଠାରୁ ଭାରତ ସରକାରଙ୍କ କାର୍ଯ୍ୟରତ ଥିବା ପକ୍କାରାସ୍ତା ସମ୍ପୁର୍ଣ୍ଣ ହେବା ପରେ ଲୋକର୍ପିତ କରି ଦିଆଗଲା। ବର୍ତ୍ତମାନ ଯୁଧିଷ୍ଠିରଙ୍କ ମନ୍ଦିର ପାଖକୁ ଯାନବାହନ ମାଧ୍ଯମରେ ଅତି ସହଜରେ ୧୫-୨୫ ମିନଟ୍ରେ ପହଞ୍ଚି ପାରୁଛନ୍ତି। ଏହି ପର୍ବତରେ ଗୋକର୍ଣ୍ଣେଶ୍ୱର, କୁନ୍ତୀ, ଯୁଧିଷ୍ଠିର, ଭୀମ, ଅର୍ଜୁନ, ନକୁଳ ଓ ସହଦେବଙ୍କର ପ୍ରାଚୀନ ମନ୍ଦିର ରହିଛି । ପୁରାଣରେ ବର୍ଣ୍ଣିତ ଅଛି ଯେ, ପଞ୍ଚୁପାଣ୍ଡବ ମାତା କୁନ୍ତୀଙ୍କ ସହ ଏହି ପର୍ବତରେ କିଛିଦିନ ପାଇଁ ଅବସ୍ଥାନ କରିଥିଲେ । ପୂଜାପାଠ କରିବା ପାଇଁ ଭୀମ ଏଠାରେ ଥିବା ପଥରର ମନ୍ଦିରଗୁଡ଼ିକ ନିର୍ମାଣ କରିଥିଲେ । ଏଠାରେ ଦତାତ୍ରୟ ଓ ଗୋରେକନାଥ ପିଠ ମଧ୍ୟ ଅବସ୍ଥିତ । ଏବେ ମଧ୍ୟ ମହେନ୍ଦ୍ରଗିରିଠାରେ ହନୁମାନ ଓ ପର୍ଶୁରାମ ଆବିର୍ଭାବ ହେଉଥିବାର ଲୋକବିଶ୍ୱାସ ରହିଛି । ଏଠାରେ ସତିଆମ୍ବ ବୃକ୍ଷ ଓ ଅନ୍ୟାନ୍ୟ ବହୁ ଔଷଧୀୟ ବୃକ୍ଷ ରହିଛି । ଏଠାରୁ ମହେନ୍ଦ୍ରତନୟା ଓ ଏହାର ଦୁଇଟି ଶାଖା ନଦୀ ଘୋଡାହାଡ଼ ଓ ବାହୁଦା ଆଦି ଚିରସ୍ରୋତା ନଦୀର ଉତ୍ପନ୍ନ ହୋଇଛି । ଏଠାରୁ ଅନତୀ ଦୂରରେ ତପ୍ତପାଣି ଉଷ୍ମପ୍ରଶବଣ ରହିଛି । ଏଠାରେ ଅନୁଷ୍ଠିତ ଶିବରାତ୍ରି ମହୋତ୍ସବକୁ ବହୁ ପର୍ଯ୍ୟଟକମାନଙ୍କର ଆଗମନ ହୋଇଥାଏ । ଅବକ୍ଷୟମୁଖି ପ୍ରାକୃତିକ ସମ୍ପଦ ପ୍ରାକୃତିକ ସୌନ୍ଦର୍ଯ୍ୟରେ ଭରପୂର ମହେନ୍ଦ୍ରଗିରି ପର୍ବତ ବର୍ତ୍ତମାନ ଅବକ୍ଷୟମୁଖୀ ଅବସ୍ଥାରେ ଅଛି । ଏକଦା ଏହି ପର୍ବତ ବହୁ ବନ୍ୟଜନ୍ତୁଙ୍କ ଆଶ୍ରୟସ୍ଥଳି ଭାବରେ ପରିଚିତ ଥିଲା । କିନ୍ତୁ ଚୋରାକାଠ ଚାଲାଣ ଓ ପୋଡୁଚାଷ ଯୋଗୁଁ ଜଙ୍ଗଲ ଅବକ୍ଷୟ ଘଟୁଛି ଓ ବନ୍ୟଜନ୍ତୁଙ୍କ ସଂଖ୍ୟା ଧିରେ ଧିରେ କମିଯାଉଛି । ପୋଡୁଚାଷ ଯୋଗୁଁ , ବହୁ ଔଷଧୀୟ ବୃକ୍ଷ ମଧ୍ୟ ପୋଡ଼ି ନଷ୍ଟହୋଇଗଲାଣି । ପ୍ରାଚୀନ ଭୀମମନ୍ଦିର ବଜ୍ରାପାତ ଯୋଗୁଁ ଫାଟି ନଷ୍ଟ ହୋଇଯାଇଛି । ଫାଇଲିନ ଓ ହୁଡ଼ହୁଡ଼ ସମୟରେ ପ୍ରବଳ ବର୍ଷା ଓ ମହେନ୍ଦ୍ରତନୟା ନଦୀରେ ବନ୍ୟା ଯୋଗୁଁ କୁନ୍ତୀମନ୍ଦିର ସୁରକ୍ଷା ପ୍ରାଚୀର ଫାଟି ନଷ୍ଟ ହୋଇଯାଇଛି । ବ୍ଲାଷ୍ଟିଂ କରାଯାଇ, ପାହାଡରୁ ଗ୍ରାନାଇଟ ପଥର ଚାଳାଣ କରାଯାଉଛି । ଜଙ୍ଗଲକ୍ଷୟ ଯୋଗୁଁ ବର୍ଷାରେ ଅନିୟମିତତା ଦେଖାଯାଉଛି । ଫଳରେ ଚିରସ୍ରୋତା ନଦୀଗୁଡିକର ଜଳଧାରା ଶୁଖିଆସିଲାଣି ।
ମନସା ବା ମନସା ଦେବୀ  (ଇଂରାଜୀ ଭାଷାରେ , ବା ) ସାପମାନଙ୍କ ଏକ ହିନ୍ଦୁ ଦେବୀ ଯାହାଙ୍କୁ ମୁଖ୍ୟତଃ ପଶ୍ଚିମ ବଙ୍ଗ ଓ ଉତ୍ତର ପୂର୍ବ ଭାରତରେ ସାପ କାମୁଡ଼ା ଚିକିତ୍ସା, ଉର୍ବରତ୍ୱ ଓ ସମୃଦ୍ଧି ନିମନ୍ତେ ପୂଜା କରାଯାଏ  । ସେ ଋଷି ଜରତ୍କାରୁଙ୍କ   ପତ୍ନୀ, ନାଗରାଜ ବାସୁକୀଙ୍କର   ଭଗିନୀ ଓ ଆସ୍ତିକଙ୍କର   ମାତା ଅଟନ୍ତି । ସେ ବିଷହର, ନିତ୍ୟ  (ଚିରନ୍ତନ) ଓ ପଦ୍ମାବତୀ ନାମରେ ମଧ୍ୟ ଜଣାଶୁଣା  । ଶିବ ଓ ତାଙ୍କ ପତ୍ନୀ ପାର୍ବତୀଙ୍କର ସେ କନ୍ୟା ଓ ବାସୁକୀଙ୍କର ଭଗିନୀ ଅଟନ୍ତି । କେତେକ ପୁରାଣରେ ଶିବ ବଦଳରେ ଋଷି କଶ୍ୟପ ତାଙ୍କର ପିତା ଭାବରେ ଉଲ୍ଲେଖ ଅଛି । ମନସା ଅତି ଭକ୍ତପ୍ରିୟ କିନ୍ତୁ ତାଙ୍କୁ ପୂଜା ନ କରୁଥିବା ଲୋକଙ୍କ ପ୍ରତି ଅତି ନିଦାରୁଣ । ସମ୍ପୁର୍ଣ୍ଣ ଦେବତ୍ୱ ପ୍ରାପ୍ତି ନହେବାରୁ ସେ ଦେବୀ ଭାବରେ ପୂଜ୍ୟ ହେବାକୁ ଓ ମାନବ ଭକ୍ତ ପାଇବାକୁ ଲକ୍ଷ ରଖିଥିଲେ । ନାଗଲକ୍ଷ୍ମୀ ଭାବରେ ମଧ୍ୟ ସେ ପରିଚିତା । ଉତ୍ପତ୍ତି ମନସାଙ୍କ ବିଷୟ ସର୍ବ ପ୍ରଥମେ ଅଥର୍ବଦେଦରେ ଉଲ୍ଲେଖ ହୋଇଥଲା । ହିନ୍ଦୁ ଦେବୀ ଭାବରେ ମନସା, ଋଷି କଶ୍ୟପ   ଓ କଦ୍ରୁଙ୍କର  ‌ କନ୍ୟା ଥିଲେ ଓ କଦ୍ରୁ ସମସ୍ତ ନାଗମାନଙ୍କ ମଧ୍ୟ ମାତା ଥିଲେ । ୧୪ଶ ଶତାବ୍ଦୀ ବେଳକୁ ସେ ଉର୍ବରତ୍ୱ ଓ ବିବାହ ସଂସ୍କାରର ସ‌ହିତ ସଂଲଗ୍ନ ଥିଲେ ଏବଂ ଶୈବ ଧର୍ମ ସ‌ହିତ ଜଡ଼ିତ ଥିଲେ । ଶିବ ବିଷ ପାନ କରିବା ପରେ ତାଙ୍କୁ ମନସା ରକ୍ଷା କରିଥିଲେ ବୋଲି ବର୍ଣ୍ଣନା କରାଯାଇଛି ଓ ସେଥିଯୋଗୁ ତାଙ୍କୁ  'ବିଷ ବିଦାୟୀ'  ଭାବରେ ପୂଜା କରାଯାଉଛି । ତାଙ୍କର ଲୋକପ୍ରିୟତା ବୃଦ୍ଧି ପାଇ ଦକ୍ଷିଣ ଭାରତକୁ ବ୍ୟାପିଥିଲା । ଫଳରେ ସେ ଶିବଙ୍କର କନ୍ୟା ଭାବରେ କାହାଣୀ ବ୍ୟାପିଥିଲା ଓ ତାଙ୍କୁ ମୂଳ ଦେବୀ ଭାବରେ ହିନ୍ଦୁ ମତର ବ୍ରାହ୍ମଣମାନେ ଗ୍ରହଣ କରିଥିଲେ । ପ୍ରତିମା ବିଦ୍ୟା ମନସାଙ୍କୁ ସାପମାନଙ୍କ ସାଥିରେ ଥିବା ଏକ ମହିଳା ଭାବରେ ବର୍ଣ୍ଣନା କରାଯାଏ ଯାହାଙ୍କ ଚାରିପାଖରେ ସାପ ଓ ପଦ୍ମ ଉପରେ ବା ସାପ ଉପରେ ଠିଆ ହୋଇଥିବା ଚିତ୍ର ଦେଖିବାକୁ ମିଳେ । ଅନେକ ଗୁଡ଼ିଏ ସାପ ଫଣା ଟେକି ତାଙ୍କ ମଥା ଉପରେ ରହିଥିବା ଦେଖାଯାଏ । ତାଙ୍କ କୋଳରେ ଗୋଟିଏ ଶିଶୁ ଶୋଇଥିବା ମଧ୍ୟ ଦେଖାଯାଏ । ସେହି ଶିଶୁଟି ତାଙ୍କର ନିଜ ସନ୍ତାନ ଆସ୍ତିକ   ହୋଇଥିବା ବିଶ୍ୱାସ କରାଯାଏ । ତାଙ୍କୁ ଏକ ଆଖିଆ ଦେବୀ ମଧ୍ୟ କୁହାଯାଏ । ଉତ୍ତର ପୂର୍ବ ଭାରତରେ ବାସ କରୁଥିବା ହାଜୋଙ୍ଗ   ଜାତିର ଲୋକମାନେ ତାଙ୍କୁ କାଣୀ ଦେବୀ କ‌ହନ୍ତି । କିମ୍ବଦନ୍ତୀ ମହାଭାରତ ମହାଭାରତରେ ମନସାଙ୍କର ବିବାହ ଉପାଖ୍ୟାନ ଲେଖା ଅଛି । ଋଷି ଜଗତକାରୁ ତପସ୍ୟା କରିବା ନିମନ୍ତେ ବିବାହରୁ ଦୂରରେ ରହିବାକୁ ସ୍ଥିର କରିଥିଲେ । ଏକଦା ଗୋଟିଏ ସ୍ଥାନରେ ଦଳେ ଲୋକ ଗୋଡ଼ ଉପରକୁ ଓ ମୁଣ୍ଡ ତଳକୁ ଥାଇ ଗୋଟିଏ ଗଛରୁ ଝୁଲୁଥିବାର ଦେଖିଲେ । ସେମାନେ ତାଙ୍କର ପୂର୍ବପୁରୁଷ ଥିଲେ ଓ ତାଙ୍କର ପିଲାମାନେ ଏମାନଙ୍କର ମୃତ୍ୟୁ ପରେ ସଠିକ୍ କ୍ରିୟା କର୍ମ ନ କରିଥିବାରୁ ଏହିପରି ଅବସ୍ଥା ଭୋଗୁଥିଲେ । ଜଗତକାରୁଙ୍କୁ ସେମାନେ ବିବାହ କରି ଗୋଟିଏ ପୁତ୍ର ଜାତ କରିବାକୁ ଉପଦେଶ ଦେଲେ ଓ ସେହି ପୁତ୍ର କ୍ରିୟା କର୍ମ କଲେ ଏମାନେ ମୁକ୍ତି ପାଇପାରିବେ ବୋଲି କ‌ହିଲେ । ଏକଥା ଶୁଣି ବାସୁକୀ ନିଜ କନ୍ୟା ମନସାଙ୍କର ବିବାହ ଜଗତକାରୁଙ୍କ ସ‌ହିତ କରିଦେଲେ । ମନସାଙ୍କର ଗୋଟିଏ ପୁତ୍ର ଜାତ ହେଲା ଯାହାର ନାମ ଆସ୍ତିକ   ରଖାଗଲା ଓ ଏହା ଫଳରେ ପୂର୍ବପୁରୁଷମାନେ ଦଣ୍ଡମୁକ୍ତ ହୋଇଥିଲେ । ସର୍ପ ଯଜ୍ଞ କରି ସେହି ଯଜ୍ଞ ଅନଳରେ ସମସ୍ତ ସର୍ପଜାତିଙ୍କୁ ପକେଇ ବିନାଶ କରିବାକୁ ଯାଉଥିବା ଜନ୍ମେଜୟଙ୍କଠାରୁ   ସାପମାନଙ୍କୁ ଆସ୍ତିକ ରକ୍ଷା କରିଥିଲେ ।
ଦଇବ ଦଉଡ଼ି, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁରେନ୍ଦ୍ର ରାଉତ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟି ହର ପଟ୍ଟନାୟକଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ଥିଲା । ଉତ୍ତମ ମହାନ୍ତି, ରେଖା ଜୈନ, ଅଶ୍ରୁମୋଚନ ମହାନ୍ତି, ବିଜୟ ମହାନ୍ତି, ତନ୍ଦ୍ରା ରାୟ, ହର ପଟ୍ଟନାୟକ, ରାଇମୋହନ ପରିଡ଼ା, ଜୟୀରାମ ସାମଲ, ଏଲୋରା, ବ୍ରଜ ସିଂହ, ଅସୀତ ପତି, ରୁନୁ ପରିଜା, ଦେବୁ ବୋଷ, ସୁରେଶ ବଳ, ଦୁଃଖିରାମ ସ୍ୱାଇଁ, ଦୁଃଖିଶ୍ୟାମ ପାଣିଗ୍ରାହୀ, ମଧୁଛନ୍ଦା ସାହୁ, ଅନନ୍ତ ଦାସ, ମାମିନା, ପାର୍ବତୀ, ସନ୍ଧ୍ୟା ସାହୁ, ହିମାଂଶୁ ପରିଜା, ସଂଗ୍ରାମ ବିଶ୍ୱାଳ, ଭାବନୀ ମହାପାତ୍ର, ଭୋଳାନାଥ ଦାସ, ରାଜୁ ସାଧଙ୍ଗୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟୀର ଗୀତ ରଚନା କରିଥିଲେ । ଗୀତା ଦାଶ, ଇତିଶ୍ରୀ ଦାସ, ସୁବାସ ଦାସ, ବିଭୁ କିଶୋର, ଅକ୍ଷୟ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ତପ୍ତପାଣି, ଗଜପତୀ ଜିଲ୍ଲାରେ ଥିବା ଏକ ଉଷ୍ଣପ୍ରସ୍ବରଣ । ବ୍ରହ୍ମପୁର ସହରଠାରୁ ଏହାର ଦୂରତ୍ୱ ପ୍ରାୟ ୫୦ କିମି ଏବଂ ମୋହନା ଥାନାରୁ ୨୪ କିମି । ଏହି ଉଷ୍ଣପ୍ରସ୍ବରଣଟି ଧଣ୍ଡାମରା ଏବଂ ସାନଖେମୁଣ୍ଡି ପାହାଡ଼ର ପାଦ ଦେଶରେ ଅବସ୍ଥିତ । ଔଷଧିୟ ଗୁଣ ତପ୍ତପାଣିର ଉଷ୍ଣ ଜଳରେ ସଲଫର ଓ ଅନ୍ୟ ରାସୟାନିକ ଖଣିଜଦ୍ରବ୍ୟ ଭରି ରହିଥିବାରୁ, ଏହାର ଔଷଧିୟ ଗୁଣ ଅଧିକ । ଚର୍ମରୋଗିଙ୍କ ପାଇଁ ଏହି ପାଣିରେ ଗାଧୋଇବା ଲାଭପ୍ରଦ ହୋଇଥାଏ । କିମ୍ବଦନ୍ତି ତପ୍ତପାଣିକୁ ସ୍ଥାନୀୟ ଆଦିବାସୀମାନେ ମା  କନ୍ଧୁଣୀ ଦେବୀ ଭାବରେ ପୂଜାର୍ଚ୍ଚନା କରିଥାନ୍ତି । ପାଣି ଝରଣା ମଝିରେ ଦେବୀଙ୍କର ପ୍ରତୀକାତ୍ମକ ପଥର ମୂର୍ତ୍ତି ରହିଛି । ପ୍ରତି ସୋମବାର ଓ ସଂକ୍ରାନ୍ତି ତିଥିରେ ଶ୍ରଦ୍ଧାଳୁମାନେ ଉଷ୍ମ ପ୍ରସବଣରୁ ଦଉଡି କିମ୍ବା ଅଙ୍କୁଶ ସାହାଯ୍ୟରେ ଗୁଆ ଖୋଜନ୍ତି । ଲୋକ ବିଶ୍ୱାସ ଅଛି ଯେ ଏହି ଗୁଆ ଯାହାକୁ ମିଳେ, ତାର ମାନସିକ ପୂରଣ ହୁଏ । ଏଇ ଗୁଆକୁ ପୂର୍ବରୁ ଭକ୍ତମାନେ ଦେବୀଙ୍କୁ ଅର୍ପଣ କରିଥାନ୍ତି । ରହଣୀ ଓଡ଼ିଶା ସରକାରଙ୍କଦ୍ୱାରା ତପ୍ତପାଣିଠାରେ ପାନ୍ଥନିବାସର ବ୍ୟବସ୍ଥା କରାଯାଇଛି । ଅନ୍ୟାନ୍ୟ ଆକର୍ଷଣ ପାହାଡ଼ ଓ ବଣଜଙ୍ଗଲଭରା ତପ୍ତପାଣିର ପରିବେଶ ପର୍ଯ୍ୟଟକମାନଙ୍କୁ ଆକର୍ଷିତ କରେ । ଆଦିବାସିମାନଙ୍କର ଜୀବନଯାତ୍ରାକୁ ମଧ୍ୟ ଏଠାରେ ଅନୁଭବ କରିହୁଏ । ତପ୍ତପାଣି ପାନ୍ଥନିବାସଠାରୁ ଅଳ୍ପଦୂରରେ ଥିବା ମୃଗ ବିହାର ଏହି ସ୍ଥାନର ଅନ୍ୟତମ ଆକର୍ଷଣ ।
ପୁରୁଣାମାଣତ୍ରୀ, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ମେଣ୍ଟାଲ, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନୁପ୍ରାସ ମହାନ୍ତି । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ଏବଂ ଗୀତ ରଚନା କରିଥିଲେ । ଦିଲ୍ଲୀପ ପଣ୍ଡା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ବର୍ଷା ପ୍ରିୟଦର୍ଶିନୀ । ହରିହର ମହାପାତ୍ର, ରାଇମୋହନ ପରିଡ଼ା, ପିଣ୍ଟୁ ନନ୍ଦ, ସରୋଜ ଦାସ, ସିଲିଲ ମିତ୍ର, ରକ୍ ପାତ୍ର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ବର୍ଷା ପ୍ରିୟଦର୍ଶିନୀ ହରିହର ମହାପାତ୍ର ରାଇମୋହନ ପରିଡ଼ା ପିଣ୍ଟୁ ନନ୍ଦ ସରୋଜ ଦାସ ସିଲିଲ ମିତ୍ର ରକ୍ ପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ମିକା ସିଂହ, ହ୍ୟୁମାନ ସାଗର, ଜାବେଦ ଅଲ୍ଲୀ, ପଲକ, ବିନୋଦ ରାଠୋଡ଼, ଋତୁ ପଟ୍ଟନାୟକ ଆଦି କଳକାରମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସାହିତ୍ୟ ଭାରତୀ ସମ୍ମାନ ପ୍ରତିବର୍ଷ ଗଙ୍ଗାଧର ରଥ ଫାଉଣ୍ଡେସନ ତରଫରୁ ସାହିତ୍ୟ କୃତି ପାଇଁ ସାରସ୍ୱତ ବ୍ୟକ୍ତିବିଶେଷଙ୍କୁ ପ୍ରଦାନ କରାଯାଇଥାଏ । ଏହି ପୁରସ୍କାର ୧୯୯୫ ମସିହାରୁ ପ୍ରଦାନ କରାଯାଉଛି । ପୁରସ୍କାରରେ କୋଣାର୍କ ମନ୍ଦିରର ଏକ ରୌପ୍ୟ ପ୍ରତିମୂର୍ତ୍ତୀ ସହିତ ଏକ ଲକ୍ଷ ଟଙ୍କା ପ୍ରଦାନ କରାଯାଇଥାଏ ।
ଅକ୍ଷୟ ମହାନ୍ତି କାଶ୍ୟପ ଓ ଆର୍. ଜି. ଗୋପଙ୍କ ମିଳିତ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ଶଙ୍ଖ ମହୂରୀ ୧୯୭୮ ମସିହାରେ ମୁକ୍ତିଲାଭ କରିଥିଲା ।
ମାଧବାଚାର୍ଯ୍ୟ  କନ୍ନଡ :             , ସଂସ୍କୃତ :                (୧୨୩୮-୧୩୧୭) ପ୍ରସିଦ୍ଧ ଭାରତୀୟ ଦାର୍ଶନିକ ଓ ଭକ୍ତି ଆନ୍ଦୋଳନର ଜଣେ ମୂଖ୍ୟ ପୁରୋଧା ଥିଲେ  । ମାଧବାଚାର୍ଯ୍ୟ କର୍ଣ୍ଣାଟକର ଉଡୁପିଠାରେ ଜନ୍ମ ଗ୍ରହଣ କରିଥିଲେ। ତାଙ୍କର ଜନ୍ମ ନାମ ବାସୁଦେବ ଥିଲା।ମାଧବଚାର୍ଯ୍ୟ 13 ତମ ଶତାବ୍ଦୀରେ ଭାରତରେ କର୍ଣ୍ଣାଟକ ରାଜ୍ୟର ପଶ୍ଚିମ ଉପକୂଳରେ ଜନ୍ମଗ୍ରହଣ କରିଥିଲେ  କିଶୋର ଅବସ୍ଥାରେ ସେ ଏକାଦାଣ୍ଡି କ୍ରମର ବ୍ରହ୍ମା-ସମ୍ପ୍ରଦାୟ ଗୁରୁ ଅଚ୍ୟୁତପ୍ରକାଶରେ ଯୋଗ ଦେଇ ଏକ ସାନାସୀ ହୋଇଥିଲେ। ମାଧବ ହିନ୍ଦୁ ଦର୍ଶନର ଶାସ୍ତ୍ରୀୟ ଅଧ୍ୟୟନ କରିଥିଲେ ଏବଂ ଆଚାର୍ଯ୍ୟ ଉପନିଷଦ, ଭଗବଦ୍ ଗୀତା ଏବଂ ବ୍ରହ୍ମା ସୂତାର ଉପରେ ମନ୍ତବ୍ୟ ଲେଖିଥିଲେ ଏବଂ ସଂସ୍କୃତରେ ତିରିଶଟି କାର୍ଯ୍ୟଦ୍ୱାରା ତାଙ୍କୁ ସମ୍ମାନିତ କରାଯାଇଥିଲା। ତାଙ୍କର ଅନେକ ଗ୍ରନ୍ଥରେ ମାଧବଚାର୍ଯ୍ୟ ନିଜକୁ ବିଷ୍ଣୁଙ୍କ ପୁତ୍ର ପବନ ଦେବତା ବାୟୁର ତୃତୀୟ ଅବତାର ବୋଲି ଘୋଷଣା କରିଥିଲେ। ତେଣୁ ସେ ନିଜକୁ ହନୁମାନ ବୋଲି କହିଥିଲେ,ମାଧବ ତାଙ୍କ ଜୀବନ କାଳରେ ଟେଣ୍ଟୁଲି ମଞ୍ଜିକୁ ସୁନା ମୁଦ୍ରାରେ ପରିଣତ କରିବା, ଚାରି ହଜାର ବନ୍ଧାକୋବି ଏବଂ ତିରିଶ ବଡ ହାଣ୍ଡି କ୍ଷୀର ଖାଇବା, ଲାଡିବା ଏବଂ ଡକାୟତ ଏବଂ ବଣୁଆ ଜନ୍ତୁ ବିରୁଦ୍ଧରେ ଜିତିବା, ଗଙ୍ଗା ପାର ହେବା ଭଳି ଅନେକ ଚମତ୍କାର କରିଥିବା କୁହାଯାଉଛି।